Шуҳрат Бобожон: Жайхун қасоси ëки қудратли дарë бўйида яшайдиган заиф одамлар ҳақида « Ўзбекистон Халқ Ҳаракати\nШуҳрат Бобожон: Жайхун қасоси ëки қудратли дарë бўйида яшайдиган заиф одамлар ҳақида\n31 July 2014 - 11:20\nМен туғилганимда мамлакатимнинг руслар тарафидан ишғол қилинганига роппа роса 110 йил тўлган эди.\n1873 йилда Рус оккупанти Кауфман Хоразмни босиб олгани оқибатида Муҳаммадраҳимхон ўриснинг этигини намойишкорона ўпиб вассалга айланиш каби шармандалик билан юзма юз бўлди.\nЗеро руслар Хивага 70 км яқинлашганида ҳам Хива хони Муҳаммадраҳимхон кайф сафосини тарк этмагани муаррихлар тарафидан таассуф билан эсланади. Рус оккупант гурухлари сафида туриб ишғолни ëритган АҚШ журналисти Мак Гаҳаннинг ëзишича¸ босқинчиларга қаршилик икки холатдагина кўринган.\nБиринчисини “Хўббининг қасоси” десак. “Хўбби” Амударëнинг руҳи. У ҳақда Хоразмда афсоналар юради. Бировлар уни “Эрҳўбби” дейди.\n1873 йилда Кауфман армияси Хивадан 100 км узоқдаги Шорловуқ деган жойда капа тикиб ëтганида дарë остида қолиб кетган. Дарë бўйида яшайдиган аҳоли (ўзбек қипчоқ ва сартлар) узун ходаларни узатиб босқинчиларни қутқаришган. Уларни оқ тут ва чўрак нонлар билан сийлашган. Руслар дуч келган иккинчи қаршиликни “Туркман аëл жасорати” деб номласак.\nХонликдаги ўзбек ва бошқа элатлардан фарқли ўлароқ така ва ëвмуд туркманлари босқинчиларга қарши мардонавор қаршилик қилишган. Бир қўли билан боласини қучоқлаган туркман аëлининг қилич билан рус босқинчиларидан бир нечтасини очиқ жангда ўлдирганини 1873 йили рус газеталари ëзган эди. Анна Каренинанинг поезд тагида ўлганини муҳокама қилаëтган Петрбург киборлари хивалик туркман аëлнинг ўз ватани ҳимояси учун жасоратидан ҳайратга тушгани эсланади. Ватанни руслардан ҳимоя қилган бу туркман аëлга шарафлар бўлсин. Аммо не тонгки¸ Хива Россия этиклари остига йиқилди.\nРуслар Хивани назоратда ушлаш учун Амударëнинг у қирғоғида Петро-Александровск шахрини қуришди. Пировардида бу шаҳар ҳам Амударë руҳи “Хўбби”нинг қасосига учради. 1969 йилги тошқин пайтида бу шаҳар бутунлай сув остида қолиб кетди. Руслар қурган 17 минг иморат сувга ғарқ бўлди. Катта бобом¸ бувимнинг отаси Латиф ота “ўрис қалани ҳўббини қарғиши урди” деб айтганини эслайман.\nҚиссадан ҳисса: Босқинчиларга бўйин эгмаслик борасида Амударëдан ибрат олайлик. Бу гапларим русларни пайтавасини юваман деб енг чизғаб турган ватандошларга аталди. Баъзи ўзбеклар уялмасдан осиб юрган Георгий лентаси Хивалик ëш болаларни найза санчиб ўлдирган босқинчиларга бериладиган медалнинг латтаси эканини ҳам унутмайлик.


Агар туз бузилса уни ким ўнглайди?! - | Hizb-Uzbekiston.info\nHome›АР-РОЯ ГАЗЕТАСИ›Агар туз бузилса уни ким ўнглайди?!\nАгар туз бузилса уни ким ўнглайди?!\nУстоз Абду Дали (Абу Мунзир)\nСиёсий режимдан ажралишни мақсад қилган ҳар қандай ҳаракатнинг ўз ғоясига эришишига, барча собиқ марказларнинг йўл қўймаслиги табиий. Чунки бунда айни марказларнинг ҳукм юритаётган тизимлари учун хавф ва зарар бор, деб билишади. Заволга юз тутиш хавфига дуч келган киши, табиийки, ўзгариш содир бўлишини олдини олиш учун ҳамма имкониятини тўплайди, ҳамма кучини сарфлайди.\nДастлаб, ушбу марказлар айни ҳаракатни жиловлаб олишга ва уни ўзлари чизган йўлга йўналтиришга, ўз навбатида, ҳукмронликларини ва зўравонликларини ҳимоя қилишга ҳаракат қилишади. Шу ерда эски тизимни ҳимоя қилиш учун унинг атрофидаги доираларни белгилаш бошланади. Ҳатто ўзгартириш фаолияти уни назорат қилиш ҳамда йўналишини ўзгартириб, заифлаштириш, кейин уни тугатиш мумкин бўладиган доира ичида қолади.\nСиёсий вакиллар ва кенгашларни илгари суриш, конференция ва анжуманлар чақириш каби ғоялар… буларнинг барчаси айни мақсадга қаратилган ҳаракатдан бошқа нарса эмас.\nҲар қандай мустамлакачи давлат ўзи мустамлака қилган нарсаларини қўлдан чиқармасликка ҳаракат қилади, бу нарсалар яроқсиз ҳолга келса, ўнинг альтернативасини олиб келади ёки бошқа малайни пайдо қилади. Агар альтернатива унда тайёр бўлса, албатта. Шунинг учун Шом қўзғолонининг умри узайгани сабаби ҳам битта. Ўз навбатида, бу унинг соғлом йўлини қайта топиб олишига ёрдам ҳам беради. Ушбу қўзғолонининг умри узайганининг сабаби АҚШ етакчилигида Шом қўзғолонига қарши тил бириктирган давлатлар қўлида малай Башар Асадга муносиб сиёсий альтернативанинг йўқлигидир. Негаки унинг отаси Ҳофиз Асад сиёсий марказни йўқ қилиб, юртни бошсиз топширган.\nАмерика муносиб альтернатива топишга ҳаракат қиляпти, ҳануз бирортасига қаноатланганича йўқ. Шунингдек, Шом заминидаги жамоатчиликка ўзининг ечими ва режасини ҳам ўтказолмаяпти. Шу боисдан ишни пайсалга соляпти ҳамда Башар Асад изоляциядан чиқди, у ўтиш даврига етакчилик қилади каби тутуриқсиз чақириқларни қиляпти. Буларнинг барчаси иш улар ўйлагандек тўғри йўлдан кетмаётганини кўрсатади. Чунки Шом аҳли онглидир ва уларнинг режалари ва макрлари олдига шу онг тўғоноқ бўлмоқда.\nЮқорида айтганимиздек, етмишинчи йиллар бошларида Ҳофиз Асад Сурияда жамиятга етакчилик қилиши мумкин бўлган ҳар бир нарсани бузишга ҳаракат қилди. У сиёсий партияларга зарба бериб, уларни заифлаштирди ҳамда «Миллий жабҳа» ичида ушлаб туриш учун уларни қўлга ўргатиб хонакилаштирди. Шунингдек, турли касаба уюшмаларга босим қилиб, уларни тарқатиб юборди ҳамда ҳукмрон партия назоратидаги янги касаба уюшмаларини пайдо қилди. Қабилалар ҳам бундан омон қолмади… Уларнинг орасидаги исёнчи ҳаракатлар қўллаб-қувватланиб, асл оқсоқолларга қарши қўйилди ва уларнинг бирлиги йўқ қилинди, алалоқибат, улар нарсаларни манфаатга қараб ўлчайдиган қабилаларга айланди. Фақат Аллоҳнинг марҳаматига лойиқ бўлганларгина ўз асллигини сақлаб қолиб, қадриятини йўқотмадилар. Шундай қилиб, ҳукмдор ўз ҳокимиятида узоқ вақт қолиб, зўравонликда давом этиши учун жамият тўқимаси сўкиб-парчаланди ва бузилди. Отанинг ушбу ҳаракати ўғил Башарга мерос сифатида қолди. Уларнинг тахминича, бу нарса қудратда узоқ вақт қолишга хизмат қилади. Бироқ Аллоҳнинг иродаси бошқа экан, Шом қўзғолони оёққа турди. Ўз ғоясини рўёбга чиқариш учун ҳаракатга тушиб, илгари юз берган ҳалокатларни тузатиш ишини нафақат мафкуравий даражада, балки жамият структураси ва етакчилиги даражасида кенг олиб борди. Қайта таъкидлаймиз, Шомда Ҳофиз Асад томонидан бир неча йил қилинган ҳаракат ҳар қандай хорижий лойиҳани барбод қилишга ҳамда ҳеч қандай хорижий мафкурани қабул қилмасликка етарли бўлди. Чунки у ерда хорижий лойиҳа пайдо қилишга қодир бирорта база ҳам, бу лойиҳаларни бошқарувчи партиялар ҳам йўқ. Натижада, нопок-ғаразли кимсалар орқали қўзғолонга унинг ичидан укол-инъекция юборилди, бу кимсалардан янги дунёвий давлат қуриш ҳаракатига яраб қолишлари умид қилинмоқда.\nШу нуқтаи назардан, одамларни ташқи нопок инъекцияга рози қилиш учун уларни ноумид ҳолатга тушириш керак бўлди, токи улар қилаётган ишлари натижасидан тушкунликка тушиб, қўзғолоннинг ўз мақсадига етишига ишонмай қолишсин.\nШу қўзғолон йиллари давомида жангчи гуруҳлар томонидан одамларга тазйиқ ўтказиш ва ташкилотлар томонидан одамлар орасида ёмон вазият ва бўлинишни пайдо қилиш каби ишларнинг барчаси фақат Шом қўзғолони алангасини сўндиришга қаратилди.\nБулардан ташқари, қўзғолон «вакиллари» бўлган шахсларни пайдо қилишдан, Женева ва Остона конференцияларидан ҳамда Сочи, Вена, Истанбул ва бошқа ерлардаги қўшимча учрашувлар ўтказишдан битта мақсад кўзланган. У ҳам бўлса, одамларга босим қилиб, уларни таслим бўлиш байроғини кўтаришга, мазкур учрашувларда қабул қилинган уларнинг тақдирлари билан боғлиқ қарорларга рози бўлишга, ҳатто қонхўр Асад режими сақланиб қолса ҳам келишувдаги шартларга бўйсунишга мажбурлашдир.\nАмерика тадбирининг илк бошланиши 2012 йил Женева конференцияси бўлди. Унда Шом қўзғолонига нисбатан халқаро позиция шундоқ кўриниб турди ва унда қўзғолонни жиловлаш, одамларни умидсизликка тушириб, бинобарин розилик, итоат ва таслим бўлиш ҳолатига тушириш доирасидан ташқарига чиқилмади.\nБу конференцияда муборак Шом қўзғолонига қарши кўплаб қора қўлли давлатлар қатнашди. Улар учун бу конференция яхши вазиятда бўлмади. Чунки қўзғолон роса авжи палласида эди, кундан-кунга юксалиб бораётганди, шунинг учун келишиш ва музокарага ўрин йўқ эди. Шу боис, унинг ҳаракатини секинлаштиришга, овозини пасайтиришга ҳаракат қилиш зарур бўлди. Шу мақсадда сиёсий пулларни тўкиш бошланди, қурол-яроғ эса камайтирилди, иродасиз-қатъиятсиз кишилар ўзларини маккорларнинг қучоғига ота бошлади… Ана шунда қўзғолоннинг бошига тушган синовлар ўртага чиқиб, Аллоҳнинг фазли ила, ниқоблар тушиб, башаралар очилиб қолди. Қўзғолон сафида таҳлилу такбирлар айтиб, кураш олиб борган кишилар, энди хориждан ҳукм сўрайдиган ва тойиладиган бўлиб қолди… Одамлар томонидан яхши гумон қилинган кишилар, бир айланиб, ҳашаматли ҳаёт кечираётганлари, ёмон фикрлар тарқатиб, одамларни йўлдан уришаётгани тўғрисида эшитиладиган бўлди. Яқинда «Қўзғолон кучлари коалицияси», деган нарсанинг олий сайлов комиссияси тузилганлиги ва 2021 йилдаги сайловда иштирок этмоқчилиги тўғрисида қарор қабул қилгани унинг асл нияти тўғрисидаги гапларнинг ҳақиқат эканига асло шубҳа қолдирмади. Бу – қўзғолонни йўқ қилиш ва қонхўр Асад режимини қайта тиклаш ниятидир. Зотан, бу қарорда берилган барча қурбонликлардан кўз юмилиб, уларга орқа ўгирилди ва буни ғарблик хўжайинларни рози қилиш учун содир этилди. 2012 йилда қабул қилинган қарор бўйича, Шом аҳлидан Американинг сиёсий ечимига рози бўлиш, уни қабул қилиб, итоат этиш талаб қилинди. Хуллас калом, илгари ўзини қўзғолончи ва мужоҳид, дея даъво қилган кимсаларни сиёсий мол йўлдан урди, кўзларини мойлади. Улар энди қўзғолонга моддий манфаат назарида қараб, у орқали шахсий мақсадларини амалга оширадиган бўлиб қолишди.\nБироқ фош қилувчи Шом қўзғолони уларнинг кирдикорларини фош этиб, айбларини очиб қўйди. Бу кимсаларнинг манфаатпараст эканликларини, улар ҳам, Асад режимидагилардан фарқ қилмасликларини юзага чиқарди. Аввал буни амалга ошириш имкони топилмаган эди. Аммо, бугун бунинг имкони топилди, шунга биноан ундаги чанг-ғуборлар қоқилиб, Шом аҳли қўзғолончилари кўз олдида унинг мусаффолиги кўринди.\nАмерика муборак Шом қўзғолонини йўқ қилишга ҳаракат қилиб, бунинг учун бор кучини аямай сарфлаяпти, унинг қора қўллари ҳар қандай воситани қўллашдан тап тортмаяпти, тинимсиз макрини ишлатяпти. Бу ҳар бир босқичда фош бўлаётган воситалар орқали намоён бўлиб, ҳис қилиняпти. Шунинг учун Шом аҳли худди ҳабиблари ﷺ қилганларидек ўз ишлари ва ҳаракатларини қўрғон билан ўраб, кўзларини катта очмоқлари керак. Дарҳақиқат, Росулуллоҳ ﷺнинг Макка делегацияси келишиш учун келгандаги қилган ишлари шундай бир дарс, ибрат ва йўлки, фақат шу йўлдан юрмоқ лозимдир. Чунки бу йўлнинг охири Аллоҳ Субҳанаҳунинг нусратига, очиқ фатҳга олиб боради.\nШом аҳли шунга чуқур ишонсинларки, Американинг сиёсий ечими, аслида, малай дунёвий режимнинг пўстини ўзгартиришдан бошқа нарса эмас… Америка илоннинг рангини ва пўстини алмаштиришга, малайларнинг ниқобини ўзгартиришга ҳаракат қиляпти, холос. Бунда хавфсизлик хизмати, армияси ва бошқалар каби на режимнинг тузилмаси ўзгаради, на арконлари.\nБундай адоват-макрдан қутулмоқ ва унинг пайига болта урмоқнинг ягона йўли мазкур қилмишлар ва уринишларнинг ҳар бирига зарба бериш билан амалга ошади. Бунинг учун жиловлаш ишлари ва қўлга ўргатиш ҳаракати қаршисида мустаҳкам қўрғон қурмоқ керак. Бу эса, Шом аҳлига мажбуран тиқиштирилган лойиҳага қарши лойиҳа қабул қилмоқ билан бўлади.\nУшбу лойиҳамизнинг йўқлиги бизни бошқа лойиҳаларнинг ҳужумига нишон қилмоқда, халқаро жиноятчилар қўрғонига тиқиб қўймоқда. Наҳотки, шуни идрок этмасак, акс ҳолда, кеч бўлади-ку?!\nРоя газетасининг 2020 йил 16 декабр чоршанба кунги 317-сонидан\nФранция ва унинг лойиҳалари! Жинояткор кафил давлатлар учлиги Эй Шом аҳли нажот топинг, нажот топинг! Туркия АҚШдан Суриядаги курд жамоаларига босим ўтказишни талаб қилмоқда\nTagsАҚШБашар АсадСиёсий режимШом қўзғолони\nИордания маҳкамаси устоз Саид Ризвон Қойсий Абу Имодга адолатсиз ҳукм чиқарди\n«Константинопол фатҳи ва Ақсога йўл» номи остида интерфаол лекция\nСурия режимининг бутун дунё гувоҳи бўлган навбатдаги жинояти!!


АРИС, БИЗ БИРГАМИЗ!\nАрис шаҳрида юз берган фавқулодда вазиятдан сўнг, шаҳарни аслига келтириш ишларида республиканинг бошқа вилоятлари билан биргаликда Туркистон вилояти ҳокими Ўмирзақ Шўкеев раҳбарлигидаги жамоа ҳам жонбозлик кўрсатди. Шаҳардаги уйлар, ижтимоий иншоотлар ва йўлларда олиб борилган қурилиш ишлари ҳамда шаҳарликларга кўрсатилган ёрдам бўйича ахборотлар бевосита Президент назоратида бўлди. Республика миқёсида “Арис, биз биргамиз!” акцияси юқори даражада давом этди.\nБугун осойишта ва шинам шаҳарда ҳаёт бир маромда давом этмоқда.\nУлбике Ўразалиева қўчасида истиқомат қилувчи Тўрабековлар хонадонидамиз.\n– Портлаш бўлган куни уйимизни ташлаб қочганмиз. Эсимизни йиғиб олгач, бошпанамиз ёдимизга тушди, – дейди оила соҳибаси Айман опа. – Шаҳарга киришга рухсат берилиб, қайтиб келганда вайрона уйни кўриб, эсанкираб қолдик. “Уй” деб айтиш мумкин эмасди. Яратганга минг шукр. Бугун қурувчиларга миннатдорчиликдан бошқа айтаримиз йўқ. Уйимизни тўла таъмирлаб, янгилаб беришди. Вақтида вилоят штабига бориб, бир неча марта алам устида айтмаган сўзимиз қолмади. Вилоятнинг масъул вакиллари ва раҳбарларини ердан олиб, ерга солдик. Ҳозир бунинг учун қаттиқ хижолатдаман. Ўшанда уйимиз шу кўйи қоладигандек бўлиб туюлганди. Қолаверса, режалаштириб қўйган тўйимиз бор эди. Бизга бу ташвишларнинг ҳаммасини кўтариш осон бўлмади. Нима қилишимизни билмай қолдик. Ҳозир эса, ён-атрофимизга қараб, барчасига шукр айтамиз, шаҳарни янгилашда қатнашган раҳбарлардан тортиб қурувчиларгача минг раҳмат! Вақтида дилларини оғритиб айтган сўзларим учун узр сўрайман.\nОила соҳиби Бауржан оғанинг айтишича, режаланган тўй кунигача тўкилиб қолган уй янгиланиб, аслига келтирилибди.\n– Янги уйда тўй ҳам ўтди. Бугунги кунимизга етказганига шукр. Бошдан кечирганларимиз ортда қолгани рост бўлсин. Муҳими – бирлигимиздан айрилмайлик. “Бир ёқадан бош чиқариб” Арис халқининг оғир кунларида бизга ҳам моддий, ҳам маънавий ёрдам кўрсатган халқимга бошимизни эгиб таъзим қиламиз, – деди Бауржан аға.\nМухтабар УСМОНОВА тайёрлади., 2019-10-08, 21:27 305\nЎтрор ва Сайрам алломалари 161\n“Нурли ер” 2025 йилгача узайтирилда 104\n2020 йилда мамлакатимизда қандай ўзгаришлар рўй беради? 131\nЭзгу ишнинг одами 135\nСифатсиз маҳсулот учун... мукофот 56\nИжтимоий лойиҳалар ярмаркаси 125\nМанзилли ижтимоий ёрдам доимо эътиборда 140


Қамоқдан яна бир диндорнинг ўлиги чиқди\nРасмийлар берган гувоҳномада юзи тилка-пора қилинган Шавкат Алимхўжаевнинг "организмнинг умумий қонсизланиши" сабаб бўлгани иддао қилинади.\n37 ёшли Шавкат Алимхўжаевнинг жасади Навоий қамоқхонасида 22 июл куни Тошкентдаги яқинларига олиб келинди. Ўлим ҳақидаги гувоҳномада марҳумнинг организми умумий қонсизланиш туфайли вафот этгани айтилган. Лекин раҳматлик Шавкатжоннинг онаси Озодлик билан суҳбатда ўғли қийноқлар қурбони бўлганини гапириб берди.\nОзодликка 6 сентябр куни маълум бўлишича, Навоийдаги 64/46 сонли қамоқхонадан яна бир диндор маҳбуснинг жасади келган.\nМарҳум Шавкат Алимхўжаевнинг онаси, Тошкент шаҳри, Сергели туманида истиқомат қилувчи Насиба Алимхўжаева сўзларига кўра, ўғлининг танасида қийноқ аломатлари бўлган.\nМарҳумнинг юзлари кўкарган, бир кўзи чаноғидан чиқиб кетган ва бош мия суяги очилган.\nТунги соат 3 лар атрофида марҳумнинг жасади ички ишлар органлари ходимлари томонидан олиб келинган ва ўша заҳоти дафн этилиши талаб қилинган.\nОзодлик билан суҳбатда Насиба Алимхўжаева шу вақтга қадар қўрқув боис сукут қилгани, аммо,37 ёшли ўғлини ҳаётдан олиб кетган қийноқлар сабабини билиш истаги уни халқаро жамоатчиликка мурожаат қилишга мажбур қилганини айтди.\nОзодлик: Демак, кечаси олиб келинган.\nОзодлик: Соат нечада?\n- Соат икки яримдами шунақа.\nОзодлик: Ким қандай ҳолатда олиб келди?\n- Урган. Ўнг кўзи бу ëққа чиқиб қолган. Лаблари кўкариб кетган, бошига тепган. Бу қулоғидан у қулоғигача кесилган ва тикилган. Қўлини ва оëғини боғлаб қўйган. Ҳамма кўрди уни. Маҳалладагилар “Дамасда икки киши эди. Иккита ўлик олиб келишган ўша куни. Биттасини бу ëққа туширди, биттасини олиб кетишди”, дейишди.\nОзодлик: Сизлардан дарров дафн этишни талаб қилишдими?\n- Ҳа. Сразу чиқариш керак дейишди.\nОзодлик: Сизлар ўзинглар алоҳида тиббий текширувдан ўтказишга ҳаракат қилмадингларми?\n- Қилмадик. Ювғични, гўрковни ўзлари ўша кечаси чақириб келишди. “Эрталаб чиқарасиз”, дейишди. Эрталаб соат беш яримда олиб бориб кўмилди бола. Ҳеч ким, ҳеч нарса қила олмади. Қўшнилар “Бутун нимани ўраб олишган. Ҳаммаси шу ерда эди”, деяпти.\nОзодлик: Насиба опа, сизнинг сўзларингизга кўра, қийноқ аломатлари бор эди. Лекин мана ўлими ҳақидаги гувоҳномада “Организм умумий қонсизланишидан вафот этди”, деб қўйилган.\n- Шунақа деб ëзилган. Мен тушунмадим бу нима дегани? Апрелда икки соатликда гаплашиб ўзи билан, соғлиқларинг қанақа яхши, кейин мен “Бўпти майли. Мен 30 августда суткаликка келаман”, деб кетганман.\nОзодлик: Демак, сизнингча у қийноқдан вафот этган.\n- Урганда. Ë орқасидан бўғганми. Кўзи ўзидан ўзи чиқиб кетмайдику тўғрими? Қийнагани кўриниб турибдида. Мен расмга олинглар дедим. Ҳаммасининг қўлида телефони бор эди. Қўрқишдида булар. Одами турибди ичида. Ўша ердан келган одам турибди.\nОзодлик: Насиба опа, мана бу мусибатдан кейин қандай хулосадасиз ўзингиз?\n- Менинг хулосам бизларга ҳеч ким қулоқ солмаяпти. Мен билмайман, нима савол-жавоб, нима бўлган, Андижондан Навоийга нимага жўнатган? Андижонга олиб кетганда ҳам ўша ерда қийноқлар бўлган. Оëғининг тагига урган, (йиғлаб) қўлини кишанга солавериб ўнг қўли ишламай қолган боламнинг, ëздим шуни. Ҳеч қайсиниси қулоқ солмади. Қўрқитишади. Менга просто ҳозир алам қилаëтгани нима учун ўлдиришди? Нима учун қилишди билмайман, дейди Насиба Алимхўжаева.\nШавкат Алимхўжаев 37 ёшда эди.\nНавоий қамоқхонасида қийноқлардан ўлгани айтилаётган 37 ёшли Шавкат Алимхўжаев 1999 йилда “Ҳизбут-Таҳрир” партиясига аъзоликда айбланиб, 9 йилга озодликдан маҳрум этилган эди. 2008 йилда — озодликка чиқишига 50 кун қолганда — қамоқхона ичкарисида суд қилиниб, яна 8 йиллик қамоқ жазосига ҳукм қилинган эди.\nШу йил 15 июн куни ўғлини кўриб қайтган Насиба Алимхўжаева унинг соғлом экани ва соғлигидан шикоят қилмаганини эслар экан, “Нима учун диндор маҳбусларга бунчалик қийноқ ва ўлим?”, деган саволига мамлакат расмийларидан жавоб ололмагани боис Ўзбекистон Мустақил ҳуқуқ ҳимоячилари ташаббус гуруҳига мурожаат қилганини айтади.\nТашкилот раҳбари Суръат Икромовга кўра, бу сўнгги бир ой ичида айни мазмунда унинг ташкилотига бўлган тўртинчи мурожаатдир. Ҳар тўрт ҳолатда ҳам жасадлари яқинларига топширилган маҳбусларнинг диний мотивлар билан қамалгани ва қийноқлардан ўлгани қайд этилган.


Ислом тараққиёт банки Ўзбекистондаги олий ўқув юртлари учун қарийб $48 млн ажратади\n06 март 2021, Тошкент вақти: 01:02\nИслом тараққиёт банкининг Саудиядаги бош қароргоҳи.\nИслом тараққиёти банки билан ҳамкорликда амалга оширилаётган олий таълим муассасаларининг моддий-техник базасини мустаҳкамлаш бўйича янги лойиҳага 60,5 млн. АҚШ доллари сарфланади.\nБу ҳақда хабар қилган Халқ таълими вазирлигига кўра, бунда Ислом тараққиёт банки маблағлари 47,72 млн. АҚШ доллари ва Ўзбекистон Республикаси улуши 12,81 млн. АҚШ долларини ташкил қилади.


Пайғамбар (с)га нозил бўлган оятлар\nАзиз тингловчилар, ўтган дастуримиз давомида Пайғамбар Абдуллоҳ Убайни кечиришлари ҳақида сўҳбатлашган эдик. Бугун ҳам ушбу ривоятимиз давомини эшитишга сиз азизларни даъват этамиз. Биз билан бирга бўлинг!\nЭслатиб ўтамизки, Зайд айтди: Уша қавм-қариндошларимиз Абдуллоҳни айтган сўзлари ва қилган гуноҳини кечириш учун Пайғамбар олдиларига одам юборган кунидан бошлаб менинг вужудимни бир ёмон ҳисс-туйғу қамраб олган.\nУ мени Пайғамбар (с) олдига ёлғончи қилиб бу оламни кўзларим олдида хиралаштириб қуйди. Уша чўл-биёбондан ўтган чоғда Пайғамбар (с) ўз хаёллари билан банд бўлган эдилар ва мен гапларим рост бўлганлигини ул ҳазратга айтиш учун ўз туям билан ҳазратга яқинлашишга ҳаракат қилдим. Аммо ҳар гал ул ҳазратга яқинлашган пайтимда тилим лол бўлиб қоларди ва чўл биёбоннинг тиконли бутталари нафас олишимга тусиқлик яратарди. Аммо буларнинг ҳамасини ўз юрагимга сақлаб қуйярдим ва кўз ёшимни тукиб осмонга қараб нола қилардим: "Эй Парвардигор, сен ўзинг биласанки мен Абдуллоҳга ёлғон гапирмаганман. Шунинг учун пайғамбаринг олдида мени шарманда қилмагин!"\nЭнди ривоятимизнинг давомини эшиттинг.\nШундай ҳолда эдимки, бирданидан Пайғамбар (с)ни юз олдимда кўрдим. Ул ҳазратнинг лабларида табассум намоёни эди ва менга шундай айтдилар: Эй йигит, сен ростгўйсан ва юрагинг ҳам покдир. Ҳамда сен хабар берган нарсалар ҳақида бир неча оятлар менга нозил бўлди.\nЗайд айтди: Пайғамбар бу сўзларни айтганларида вужудимда хурсандчилик ҳисс-туйғулари тўлиб ул ҳазратга минннатдорчилигимни билдирдим ва худонинг чўл-биёбонлари эса менинг кўзларимда кўз ёшдан тўла денгиз тўлқинига айланди.\nР) Бир неча соатлар ўтишидан сўнг Пайғамбар (с) дам олиш учун рухсат бердилар. Қўшуннинг аскарлари ўзоқ йўлни кезиб утишдан сўнг жуда чарчаган эдилар ва бундай буйруқни эшитганларидан сўнг зудлик билан ўзларига жой топиб ухлаб қолишди. Халқ йўлда чарчаб қолганлари сабабли Абдуллонинг можаросини эсларидан чиқарган эдилар.\nР) Охирида Пайғамбар (с) Мадина шаҳрига етиб келдилар ва ул ҳазратдан сўнг аскарлар, бир гуруҳ-гуруҳ бўлишиб бирин кетин шаҳарга кириб келишди.\nПайғамбар (с)дан отасининг ўлимини сўраган Абдуллоҳнинг уша ўғли ўз отасини интизорлик билан кўтиб турган эди. Уни кўриши биланоқ унинг олдига югуриб бориб йўлини тўсди.\nАбдулло эътироз қилиб айтди: Нима учун бундай қилияпсан, ўғлим?\nАбдуллонинг ўғли айтди: Аллоҳ таоло номи билан қасам ичаманки, Пайғамбар ижозат бермасалар сени бу шаҳарга қадам қўйишингга йўл қуймайман. Бугун мазлумларни қадрли инсонлардан ажратиш кунидир.\nР) Абдуллоҳ ўғлининг бу сўзларидан тушундиким Пайғамбар олдиларига боришдан бошқа чораси йўқ. Кейин ўз ўғли устидан шикоят қилиш учун бир кишини унинг олдига юборди.\nПайғамбар гўё Абдуллонинг ёмон ишларини эсларидан чиқаргандек унинг ўғлига ўз отасини кечириш ва уни эркин қолдириши учун хабар юбордилар. Шундай қилиб Абдуллоҳ ўзини Пайғамбар (с)-нинг лутф марҳаматларидан ноқулай ҳолатда ҳисс этиши билан Мадина шаҳрига кирди.\nР) Пайғамбар (с)га нозил бўлган оятлар ва Зайдга хабар етказган оятларни Мадина аҳолийси ҳамиша уқиб юрар эдилар. Бу оятларда Аллоҳ таоло икки юзламачилик инсонларнинг бор вужудини мусулмонларга очиб берган эди: " 1. Мунофиқлар ҳузурингга келганларида, гувоҳлик берамизки, сен, албатта, Аллоҳнинг Расулисан, дерлар. Ҳолбуки, Аллоҳ албатта сен Унинг Расули эканингни биладир. Ва Аллоҳ гувоҳли берурки, албатта, мунофиқлар ёлғончидирлар.\n2. Улар қасамларини қалқон қилиб олдилар ва Аллоҳнинг йўлидан тўсдилар. Бас, уларнинг қилган ишлари ёмон бўлди!\n3. Бунга сабаб шуки, улар иймон келтирдилар, сўнг кофир бўлдилар, бас, қалбларига муҳр босилди. Энди улар фаҳмламаслар\n4. Ва агар уларни кўрсанг, жисмлари сени ажаблантирур ва агар гапирсалар, гапларига қулоқ осарсан. Улар худди суяб қуйилган ходага ўхшарлар. Улар душмандирлар.\n5. Ва агар уларга: «Келинглар, Аллоҳнинг Расули сизларга истиғфор айтур», дейилса, улар бошларини чайқарлар. Ва уларни мутакаббирлик ҳолида юз ўгираётганларини кўрурсан.\n7. Улар, Расулуллоҳнинг ҳузуридагиларга нафақа берманглар, ҳаттоки тарқаб кетсинлар, дерлар. Ҳолбуки, осмонлару ернинг хазиналари Аллоҳникидур. Ва лекин мунофиқлар тушунмаслар.\n8. Улар, агар Мадинага қайтиб борсак, албатта азиз хорни ундан чиқарур, дерлар. Ҳолбуки, азизлик Аллоҳга, Унинг Расулига ва мўминларига хосдир. Аммо мунофиқлар билмаслар.\nР)Аллоҳ таоло бу нур шўъласини ўз пайғамбарига етказаётган пайтида Абдуллоҳ ва унинг нифоқдаги икки юзламачилик шерикларининг ишлари фош бўлди.\nБундан бир неча муддат ўтишидан сўнг Пайғамбар (с) Хутоб ўғлига айтдилар: "Бир куни сен менга Абдуллоҳни қатл этишимни илтимос қилган эдинг. Агар мен бу буйруқни бажо келтирганимда одамлар кўз ёши тукиб унинг ҳимоя қилишига мен билан қаршилик қилган бўлардилар. Аммо бугун эса ундан шу даража юз угурдиларким, уни қатл этишнинг ҳожати йўқ.\nР) Абдуллоҳ Убай халқ орасида тирик бўлсада, аммо ўлгандек кўринарди.\nMore in this category: « Пайғамбар (с) Абдуллоҳ Убайни кечиришлари\tПайғамбар (с) нома ва элчи юбориш подшоларини ислом динига даъват этишлари »


Зангиотадаги шифохонага кунига ўртача 25 бола ётқизилмоқда\nЖамият 20:21 / 07.10.2021 21999\nСоғлиқни сақлаш вазирлиги Зангиота 1-сон юқумли касалликлар шифохонасида қанча бемор бола даволанаётгани тўғрисида маълумот берди.\n«Бугун Европанинг қатор мамлакатларида авж олаётган пандемиянинг янги тўлқини дунё аҳлини яна жиддий хавотирга сола бошлади. Жумладан, биргина Россия Федерациясида кунлик касалланиш кўрсаткичлари 25 минг нафарга етиб, ўлимлар сони антирекорд даража — илк бор 900 нафардан ошди. Бу эса ташвишланарли ҳолат.\nАна шундай вазиятда Ўзбекистонда эпидемиологик ҳолатнинг барқарорлашуви, албатта, ижобий натижа. Аммо бу хотиржамликка берилиш учун асос бўлолмайди.\nТошкент вилоятидаги Зангиота 1-сон юқумли касалликлар шифохонаси мутасаддилари ҳам айни шу фикрда», дейилади вазирлик матбуот хизмати хабарида.\nМуассаса директори Анвар Ҳусановнинг таъкидлашича, ҳозирги кунда Тошкент шаҳри ва Тошкент вилоятида коронавирусга чалинган беморлар фақат Зангиота 1-сон ва 2-сон юқумли касалликлар шифохоналарида қабул қилиняпти.\nЖами беморларнинг 77 фоизи ўрта оғир, 20 фоизи оғир, 3 фоизи эса ўта оғир ҳолатда. Айни пайтда 153 нафар бемор жонлантириш бўлимида даволаняпти. Кунига ўрта ҳисобда 100-150 нафар беморни қабул қилиб, 7-10 кун давомида уларнинг саломатлигини тиклаш чораларини кўряпмиз», деган Анвар Ҳусанов.\nМарказ шифокорлари касалланиш кўрсаткичларини бундан ҳам пасайтириш мумкинлиги, бунинг энг самарали ва оқилона йўли — ўз вақтида эмланиш эканини қайд этишган.\n«Қолаверса, кўча-кўйда, жамоат жойларида фуқароларнинг карантин қоидаларига етарли даражада эътибор қаратмаётгани ҳам эпидемиологик вазиятга салбий таъсир кўрсатмоқда. Статистик кўрсаткичлардан ҳам аёнки, оғир ва ўта оғир ҳолатдаги беморларнинг катта қисми кекса ёшдаги инсонлар. Уларда касаллик асоратлари оғир кечиши ва тузалиш муддати узайиб кетиши кузатилмоқда. Бундай беморлар билан суҳбатлашганимизда улар вакцина олишни пайсалга солиб келганидан афсусда эканликларини айтишди.\nИккинчи салбий ҳолат шуки, СOVID-19ни юқтириб олаётганлар орасида болалар сони ҳам ортиб бормоқда. Мисол учун, айни кунда Зангиота 1-сон юқумли касалликлар шифохонасига кунига ўртача 25 нафар ўғил-қиз ётқизиляпти. Чунки юртимизда кенг тарқалган дельта штамми болаларни ҳам четлаб ўтаётгани йўқ», дейилади ССВ хабарида.\nАнвар Ҳусанов Ўзбекистонда ўсмир ёшдаги болаларни ҳам эмлаш аҳамияти ҳақида гапирган.\n«Европа давлатлари илғор тажрибаларидан келиб чиқиб Ўзбекистонда ҳам 12 ёшгача бўлган болаларни эмлашга киришилган. Шу кунгача 117 минг нафардан зиёд фарзандларимиз вакцина олиб улгурди. Уларнинг ҳеч бирида ножўя таъсирлар кузатилгани йўқ. Шундай экан, бу амалиётни янада оммаллаштириш барчамиз учун фойдали. Чунки болажонларимиз нафақат бемор, балки вирус ташувчи бўлиб қолишлари мумкинлигини ҳам ёддан чиқармаслигимиз зарур», деган у.


Бурун ўз-ўзидан қонайдими? - 21 Июня 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июнь » 21 » Бурун ўз-ўзидан қонайдими?\n—Қизимнинг бурни тез-тез қонаб туради. Бундай ҳолда уй шароитида қандай биринчи ёрдам бериш мумкин? Бурун қонашининг сабаблари нимада?\nМоҳира Очилова, Самарқанд шаҳри\nСаволга олий тоифали шифокор-оториноларинголог Гулнора Пўлатова жавоб беради.\n—Бурундан қон кетиши кўпинча 5 ёшли болаларда учрайди, Бу ҳол чақалоқларда камдан- кам кузатилади, 6-10 ёшли болаларда ва ўсмирларда эса кам бўлса-да учраб туради.\nБурундан қон кетишига аксириш,бурунни ковлаш, аллергик ринит, синусит, вирусли касалликлар, жуда қуруқ ёки совуқ ҳаво, баландликка чиқиш, буруннинг шикастланиши, С ва Р витаминларининг етишмаслиги сабаб бўлади.\nҚон кетиши ўз-ўзидан, ҳеч бир сабабсиз, ҳатто уйқу ҳолатида ҳам кузатилиши мумкин. Бурундан қон кетишининг 62 фоизи вирусли инфекцион касаллик билан касалланларда учрайди. Вирус юққач бир неча кун ўтиб бурун қонаши кузатилиши мумкин.\nБурун тўсиғидаги қон томирлари буруннинг шиллиқ пардаси тагида жойлашган бўлиб, енгил шикастланади ва тез қонайди.\nСабабини аниқлаш ва биринчи ёрдам\nКўп ҳолларда бурундан қон кетиши тез тўхтайди. Аммо бундай ҳолат юзага келганда нима қилиш кераклигини билиб қўйган яхши.\n1. Агар болангизнинг бурни қонаётган бўлса, аввало бурунда жиддий жароҳат бор-йўқлигини аниқланг. Агар бурун йиқилиш ёки урилишдан жароҳатланган бўлса, кечиктирмасдан "Тез ёрдам”га мурожаат қилинг.\nБурундан қон кетишига жароҳат сабаб бўлмаса, унда ушбу кўрсатма бўйича ҳаракат қилинг:\nБолангизни ўриндиқда ўтқазиб бошини олдинга эгинг. Бола бошини орқага ташламасин ва ётмасин, чунки қон нафас йўлига тушиши мумкин.\nБола йиғлаётган бўлса, уни овутиб, бурундан кетаётган қон тезда тўхташига ишонтиринг.\n2.Томоқнинг орқа деворидан оқиб келаётган қонни ютмасдан туфлаб ташлаш керак. Чунки қон ошқозонга тушиб кўнгил айниши ва бола қусиш мумкин (бу болани баттар қўрқитади).\nБолага ҳозир оғзидан нафас олиш зарурлигини уқдиринг ва буруннинг қанотларини бармоқларингиз билан қаттиқ қисиб туринг (10дақиқача). Шундай қилсангиз қонаётган қон томирини сиқиб, қон кетишини тўхтатасиз.\n3%-ли водород пероксидига докадан тайёрланган найчани ботириб бурунга қўйиш ҳам қон кетишини тўхтатади.\n3.Агар 10 дақиқадан кейин хам бурундан қон кетиши тўхтамаса, докани вазилинга ботириб қонаётган бурун йўлига тиқинг ва яна 10 дақиқага бурунни қисиб туринг.\nҚон кетиши тўхтамаса совуқ компресс ёки музни латтага ўраб боланинг пешонасига ва энсасига куйинг. Совуқ натижасида қон томирлари қисқаради ва қон оқиши тўхтайди.\n4.Боланинг оёғини иссиқроқ сувга ботиринг. Бу тананинг юқори қисмидаги қонни оёқларга ҳайдайди ва бурундаги қон томирларининг тўлишини камайтиради. Қон тўхтагандан кейин болага 2 кун давомида бурун тозаламаслик ва қаттиқ қоқмаслик кераклигини тушунтиринг, чунки бурундан қон кетиши яна қайтарилиши мумкин.\n5.Қон кетиши тўхтагандан кейин бурун бўшлиғига вазилин суриш мумкин, бу бурун йўлида қотиб қолган қонни юмшатади. Агар бурундан қон кетиши тўхтамаса, "Тез ёрдам”га мурожаат қилинг ёки болани бурнини қисганча ўтирган ҳолатда касалхонага олиб боринг.\nИситиш тизими ишлатиладиган шароитда уйингиз ҳавосини намлантиринг. Бунинг учун иситиш радиаторларининг устига сув солинган идиш қўйинг, кўчага чиқишдан олдин эса бурун шиллиқ қаватига вазилин суриб олинг.\nБурни тез-тез қонаб турадиган болага С ва Р витаминларига бой лимон, наъматак дамламаларини ичириш фойдали.\nАгар фарзандингиз шамоллаб қолса, бурнини тўғри тозалашга ўргатинг. Бурунни қоқиш учун, галма- галдан битта бурун бўшлиғини бекитиб иккинчисини қоқиш керак. Иккала бурун тешигини бир вақтнинг ўзида қоқмасин.\nБолага бурунга ҳеч нарса тиқиш мумкин эмаслигини тушунтиринг.\nФеруза Нажимова тайёрлади\nКатегория: Foydali maslahatlar / Полезны советы | Ko'rganlar:: 166 | Добавил: www.BePuL.NeT | Рейтинг: 0.0/0


Бухорода бир гуруҳ шахслар газоконденсат ўғирлиги устида қўлга олинди | Qalampir.uz\nБухорода бир гуруҳ шахслар газоконденсат ўғирлиги устида қўлга олинди\nЖамият\t19 Июнь 21:24 6558\nБухоро вилоятининг Қоракўл туманида яшовчи 7 нафар шахс газоконденсат маҳсулотларини яширин равишда талон-торож қилиш мақсад қилди. Шу ниятда улар жиноятга қўл урди. Бу ҳақда ИИВ ҳузуридаги Тергов департаменти Матбуот хизмати хабар бермоқда.\nУлар бир гуруҳ бўлиб, 2020 йилнинг 15 февраль куни соат 00:10 да Қорақўл тумани ҳудудида жойлашган Учқур-Кульбешкак йўналишидаги газ қувурини бир неча кун илгари тешиб, елим қувур (шланка) улайдиган мосламали хомут ўрнатишади. Сўнгра 284-сонли бетон симёғоч рўпарасига бориб, жўмракка елим қувурни (шланка) улаб, ушбу қувурдан ўзлари томонидан қазилган ва полиэтилен қоплама билан ўралган ҳовузга олиб боришади.\nМазкур қувурдан ушбу ҳовузни жами баҳоси 9 233 350 сўмлик 8 050 тонна газоконденсат хом-ашёси билан тўлдириб уни тинитиб, газоконденсат хом-ашёсини ўзлари билан олиб келган елим идишларга солаётган вақтда ҳодиса жойида МЧЖ қўриқлаш ходимлари томонидан ушланади.\nМаълум қилинишича, мазкур ҳолат юзасидан Қоракўл тумани ИИБ ҳузуридаги Тергов бўлими томонидан Ўзбекистон Республикаси Жиноят кодексининг 169-моддаси 3-қисми “г” банди (ўғирлик) билан жиноят иши қўзғатилган.\n“Жиноят иши бўйича ушланган шахсларга нисбатан тегишли моддалар билан айблов эълон қилиниб, “қамоққа олиш” тарзидаги эҳтиёт чораси қўлланилган.\nҲозирда жиноят иши айблов хулосаси билан тегишли судловга юбориш масаласини ҳал қилиш учун прокуратурага юборилган”, дейилади хабарда.\n21 Сентябрь 14:55 57285\n22 Сентябрь 13:46 56254\n22 Сентябрь 12:10 55997\n22 Сентябрь 09:22 19106\n20 Сентябрь 11:07 19053


Дональд Трампдан президентликдан номзодини олиб ташлаш талаб қилинди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дональд Трампдан президентликдан номзодини олиб ташлаш талаб қилинди 10:19, 10 октябрь\tАҚШнинг Миссури штатидаги Сент-Луис шаҳрида президентликка номзодлар Хиллари Клинтон ва Дональд Трамп сайлов баҳсларининг иккинчи раундини бошлади, деб хабар берди “Vesti.ru” нашри.\nБир вақтда саҳнада пайдо бўлган икки номзод илк музокарадаги каби қўл сиқиб кўришмади. Мазкур музокара республикачилар партияси томондан номзоди кўрсатилган Дональд Трамп атрофида рўй бераётган жанжаллар таъсирида бошланди.\nБунга бундан 11 йил илгари Трампнинг аёлларга нисбатан айтган ҳақоратомуз гаплари акс этган видео сабаб бўлди. Бу жанжалли видео сабаб у муваффақиятсизликка юз тутмоқда. Унинг иштирокида 2005 йилда суратга олинган видеоёзувда Трамп аёллар унга ҳар қандай жойидан ушлашга изн беришларини айтиб, аёлларни ҳақоратли сўзлар билан камситган.\nВидео туфайли бир суткада Трамп 40 нафарга яқин машҳур республикачиларнинг қўллаб-қувватлашидан маҳрум бўлди. Партия тарихида бундай ҳодиса ҳали бўлмаган.\nРеспубликачиларнинг юристлари номзодни ўрнига бошқа номзод излашга киришишди — бироқ сайловга бор йўғи бир ой қолган. Янги номзод қўйиш аввалгисининг ўз истаги билан бундан бош тортганида ёки унинг ўлимидан сўнг амалга оширилиши мумкин.\nРеспубликачилардан уч нафар сенатор Трампдан президентлик пойгани тарк этишни сўради, бироқ Трамп кетиш нияти йўқлигини маълум қилди. Миллиардер бу ҳолат учун АҚШнинг барча аҳолисидан узр сўради.\nБундан ташқари президентликка номзодлар ички ва ташқи сиёсат, ноқонуний миграция, Суриядага вазият ҳақида ҳам сўз юритдилар. Асосий эътибор, Россиянинг демократик партия серверига хакерлик ҳужуми уюштираётганига қаратилди. Хиллари Клинтон Дональд Трампни Владимир Путин билан ҳамкорликда айблади. Дональд Трамп эса бу айбловларни бўйнига олмай, шундай деди: “ Менинг Россия билан ҳеч қандай алоқам йўқ, аммо Москва билан алоқаларни мустаҳкамласак, кўнгилдаги иш бўларди. Улар билан бирга “Ислом давлати” террорчилик гуруҳига қарши курашардик”. Ўтган ҳафта, жума куни АҚШ разведкаси Россиянинг хакерлик ҳужумлари ҳақида расмий тарзда маълумот берган.


Toshkent Shahridagi Turin Politexnika Universiteti Oliy ta’lim sohasi vakillarining O’zbekiston xalqiga MUROJAATI – Toshkent Shahridagi Turin Politexnika Universiteti\nOliy ta’lim sohasi vakillarining O’zbekiston xalqiga MUROJAATI\n19 Iyul Oliy ta’lim sohasi vakillarining O’zbekiston xalqiga MUROJAATI\nBugun “Turkiston” san’at saroyida O’zbekiston Respublikasi Prezidentining 2019 yil 27 maydagi “O’zbekiston Respublikasida korrupsiyaga qarshi kurash tizimini yanada takomillashtirish” to’g’risidagi Farmoniga muvofiq Oliy ta’lim sohasini “Korrupsiyasiz soha”ga aylantirish loyiha doirasida O’zbekiston Respublikasi Oliy va o’rta maxsus ta’lim vaziri hamda Oliy ta’lim muassasalari rektorlarining O’zbekiston xalqiga murojaati” e’lon qilindi.\nОлий таълим соҳаси вакилларининг\nМаълумки, Шарқда ўқитувчи, устоз ҳамиша донишмандлик, ахлоқий поклик, ҳалоллик рамзи бўлиб келган. Таассуфки, айрим тамагир, таълимга тасодифан кириб қолган,\nўз манфаатини халқ манфаатидан устун қўядиган кимсалар туфайли таълим муассасалари халқ назарида маълум даражада обрўсизланди.\nИлмни ҳар доим ҳамма нарсадан устун қўйиб келган, нопок ишлардан хазар қилган, маънавияти ва маданияти юксак бўлган ўзбек халқи учун коррупция мутлақо ярашмайдиган иллатдир.\nБиргина 2018/2019 ўқув йилида 20 та олий таълим муассасасида 10 та хорижий давлатнинг етакчи олий таълим муассасалари билан ҳамкорликда 33 та таълим йўналиши ва 14 та мутахассислик бўйича қўшма таълим дастуриасосида кадрлар тайёрлаш йўлга қўйилди.\nЎзбекистон Республикаси олий таълим муассасалари ректорлари,\nТошкент, 2019 йил 17 июль


АҚШнинг Johnson & Johnson заводида коронавирусга қарши 15 миллион доза вакцина яроқсиз ҳолга келтирилган\nДолзарб 1 апрел 2021 83\nБалтимордаги (Мэриленд штати) Johnson & Johnson Америка компаниясига қарашли завод ишчилари бир неча ҳафта илгари коронавируснинг янги хилига қарши вакцина қоришмасини аралаштиришда хатога йўл қўйган.\nВа бунинг натижасида 15 миллион доза дори воситаси яроқсиз ҳолга келган. Бу ҳақда сешанба куни The New York Times газетаси хабар берган.\nХабардан маълум бўлишича, воқега инсон омили сабаба бўлган. Содир этилган воқеа туфайли АҚШ озиқ-овқат ва дори-дармонлар сифати бошқармаси (FDA) заводни текширган. Таъкидланишича, АҚШ тиббиёт муассасаларига тарқатилган барча вакциналар партияси хавфсиз экан. Чунки улар Johnson & Johnsonнинг Нидерландиядаги заводида тайёрланган экан. Лекин, кейинги дориларнинг партияларини Балтимордаги заводдан тарқатиш режалаштирилган. Бу эса FDAнинг текшируви туфайли кечиктириладиган бўлди.\nНашрнинг таъкидлашича, Америка ҳукумати мамлакатдаги эмлаш дастурини тезлаштириш масаласида Johnson & Johnson вакциналарига катта умид билдиряпти.\nЎз ўрнида Johnson & Johnsonда бўлиб ўтган воқеани тасдиқланган ва вакцинанинг яроқсиз топилган партияси ишлаб чиқаришнинг сўнги босқичига етиб бормаганлигига ишонтирган.\n28 февралда FDA Американинг Johnson & Johnson корпорациясига қарашли Janssen компаниясининг коронавирусга қарши ўзлари ишлаб чиқарган вакциналарини фавқулодда ҳолатда тезроқ рўйхатдан ўтказиш тўғрисидаги мурожаатини маъқуллаган. Россияда рўйхатдан ўтаётган «Спутник Лайт» воситаси каби Johnson & Johnson вациналари билан ҳам икки марта ўрнига бир марта эмлаш талаб этилади. Корпорация маълумотларига кўра, Johnson & Johnson вакциналари синовнинг учинчи босқичида 85 фоиз самарадорлик кўрсатган этган, деб хабар беради ТАСС.


Аёл макри – қирқ эшакка юк « Ўзбекистон Халқ Ҳаракати\nАёл макри – қирқ эшакка юк\n28 August 2014 - 18:19\nКўринишидан жуда истарали ва сўзга чечан бўлган Мардона осонлик билан одамлар ишончини қозона оларди. Бироқ аёл ўзидаги бу қобилиятдан ғаразли мақсад йўлида фойдаланишга қарор қилди. У бошқаларга ўзини катта таъсирга эга ва давлатнинг турли хил тузилмаларидаги танишлари орқали турли хил муаммоларни осонлик билан ҳал қила оладиган бир аёл сифатида таништира бошлади.\nТовламачининг биринчи қурбони йирик миқдордаги пулини АҚШ долларига алмаштириш мақсадида қўш-қўллаб топширган Анора. Б. исмли аёл бўлди.\n“У мени банкда ўзининг жуда катта мансабдор танишлари борлигига ва бир вақтлар уларга кўрсатган ёрдами эвазига ўзбек сўмини давлат курсида АҚШ долларига алмаштириб беришда ҳам ёрдам беришига ишонтирди. Шу туфайли ҳам мен ҳеч иккиланмасдан унга бир неча миллион сўм пулни ишониб топширгандим. Бироқ, орадан узоқ вақт ўтса ҳамки на сўмдан, на доллардан дарак бор”, – дейди у.\nШунга ўхшаш ҳолат Сожида исмли аёл билан ҳам содир бўлди. У ҳам арзон нархда банкдан доллар сотиб олишни ният қилиб Мардонага 5 миллион 800 минг сўмни ишониб топширган.\nМардонанинг қурбонлари орасида нафақат содда аёллар, балки ўз пулларини осонлик билан ишониб топшириб қўйган бир нечта эркаклар ҳам бор. Улардан бир Урганчлик Абдурахим Л. исмли йигит бўлади. Бошқалардан фарқли равишда у ўзбек сўмини банк орқали валютага алмаштириш эмас, балки банкда ишлашни орзу қиларди. Шу мақсадда бу содда йигит ҳам ўз номзоди банкдаги иш берувчи томонидан тасдиқланиши учун Мардонага пора сифатида икки минг АҚШ долларини қўш-қўллаб топширган. Бироқ орзулардан сармаст йигитга мансаб насиб қилмади. Бу ҳам етмаганидек пулидан ҳам айрилди.\nШу йўл билан Мардона одамлардан турли хил масалалар ва муаммоларда мададкор сифатида майдонга чиқиб йирик миқдордаги пулларни олган. Кимдир кўчмас мулк олди-сотисини рамийлаштириш учун пул берган бўлса, яна кимдир ишга жойлашиш мақсадида пул берган. Чув тушган “мижоз”лар ҳеч бўлмаса пулларининг бир қисмини қайтариб олишга умид қилиб Мардонани узоқ излашди.\nНиҳоят бундан бирор натижа чиқмаслигига кўзи етганидан сўнг товламачи аёлнинг қурбонлари милицияга бош уришди. Эндиликда ўзбек милициясига қарашли Постда газетасининг хабар беришига қараганда товламачи аёл қўлга олинган, тергов эса давом этмоқда.\nМардонанинг алдовларига чув тушганларнинг пуллари тақдири нима бўлганлиги ҳақида ҳозирча милиция лом-мим деганича йўқ. Ҳар ҳолда хазинанинг қаерга гумдон бўлгани ёки беркитилганлиги кўпчилик каби пулга меҳр қўйган ўзбек милициясининг ҳам ҳаловатини ўғирлаган бўлса ажабмас.


Умуман, йил якунлари бўйича бу борадаги кўрсаткич 0,8 фоизни ташкил қилган. Бунда истеъмол талаби ортгани, инвестициялар ҳажми кўпайгани, экспорт миқдори кенгайгани муҳим омил бўлган. Мутахассисларнинг фикрича, мазкур мамлакат иқтисодиёти ижобий томонга ўзгармоқда. Бироқ евроҳудуддаги ўртача ҳолатга (2015 йилда 1,5 фоиз) қараганда барибир нисбатан пастлигича қолаяпти.\nЎтган ойда Германиянинг “Volkswagen” автоконцерни маҳсулотлари савдоси 4,7 фоиз пасайган.\nХусусан, мазкур ишлаб чиқарувчи учун энг йирик бозор ҳисобланган Хитойда бу борада 3 фоизлик тушиш қайд этилган. Шу боис немис компанияси фақат жорий йилнинг ўзида инвестициялар ҳажмини 1 миллиард еврога қисқартириб, камида 3000 нафар ходим билан тузилган меҳнат шартномаларини бекор қилмоқчи.\nЧамадон ишлаб чиқаришга ихтисослаштирилган ва маъмурий биноси Гонконгда жойлашган “Samsonite International” компанияси сумкалар ҳамда аксессуарлар тайёрлайдиган “Tumi” (АҚШ) брендини сотиб олишни режалаштираётганини билдирди.\nШартнома қиймати 1,7 миллиард еврони ташкил қилиши айтилмоқда.\n“Tumi” даромадининг учдан икки қисми океанорти бозоридан олинади. “Samsonite International” маҳсулотлари, табиийки, Осиёда машҳур. Масалан, 2014 йилда унинг чамадонлари савдосининг 38 фоизи шу минтақа улушига тўғри келганди. Икки йирик компаниянинг бирлашуви уларга ўз бозорларини янада кенгайтириш имконини беради.\nКемалар учун рояль\nБуюк Британиянинг “Goldfinch” фирмаси томонидан кемалар учун ихчам рояль яратилди.\nДунёдаги энг кичкина мазкур қурилманинг узунлиги 127 сантиметрга тенг. Унда мусиқани инсон ижро этмайди, балки оҳанглар автоматик тарзда таралади. Ноодатий соз манбаси “iPod” ёрдамида масофадан туриб бошқарилади.\nАҚШнинг Шимолий Каролина университети олимлари томонидан Монтана штати ҳудудида тираннозавр қолдиқлари топилди. Унинг ёши тахминан 60 миллион йилни ташкил этади. Мазкур топилма тарихчиларга қадимги судралиб юрувчиларнинг жинсини аниқлаш мезонларини яратиш имконини бериши мумкин, деб ёзилади “Nature” илмий журналида.\nМазкур рукндаги бошқа мақолалар: « Ўзбекистон «ITB Berlin» халқаро сайёҳлик ярмаркасида\tШҲТ Котибияти: «Ўзбекистон иқтисодиётидаги барқарор ўсиш тамойили келажакда ҳам сақланиб қолади» »


Потт қандай касаллик? — silning-davosi-bor.uz\nТаянч-ҳаракат аъзолари силида умуртқа поғонасининг силидан жароҳатланиши биринчи ўринда туради. Бу хасталик ўз навбатида оғир ва мураккаб жароҳат ҳисобланади.\nКасалликнинг оғирлиги, жароҳатнинг кечиши, аслига қайтмас ўзгаришлар – букрилик пайдо бўлиши билан ифодаланади. Суяк тўқимасининг бузилишлари кўпинча, орқа мия атрофида, ҳаётий зарур ички аъзолар атрофида юзага келади ва ривожланади.\nКасаллик хақида дастлабки тарихий маълумотлар Гиппократ номи билан боғлансада, клиник кечиши – букриликнинг пайдо бўлишини инглиз хирурги Потт 1789 йилда илмий асослаб берган, шунинг учун умуртқалар жароҳати Потт касаллиги деб ҳам аталади.\nУмуртқа поғонаси сили, бошқа бўғимлардаги сил жароҳати каби маълум патологик-анатомик ривожланиш билан кечиб, муайян босқич ва даврларда ўтади. Умуртқа поғонаси сили 3 та босқичда кечади.\nI босқич – умуртқа олди босқичи (умуртқа танасида бирламчи ўчоқнинг пайдо бўлиши.\nII босқич — умуртқа босқичи (жароҳатнинг ўткир ривожланиши, клиник белгиларининг рўйи рост пайдо бўлиши.\nIII босқич-умуртқадан сўнги босқич (кейинчалик қайталашлар, асоратлар).\nУмуртқа олди босқичи\nУмуртқа танасида бирламчи ўчоқнинг пайдо бўлишини аниқлаш қийин бўлиб, бу босқичда бирорта клиник белгилар бўлмаслиги, рентгенологик текширганда ўзига хос ўзгаришлар топилмаслиги мумкин (1А-расм). Жароҳат атрофида кўзга кўринарли ўзгаришлар бўлмагани каби, беморнинг ахволида ҳам аниқ, ҳатто касалликка тахмин қилиш мумкин бўлган ўзгаришлар пайдо бўлади. Чунки бирламчи ўчоқ умуртқа танасида жойлашар экан, атрофида катта ўзгаришларни юзага келтирмайди, оғриқ бўлмайди, функционал бузилишлар рўй бермайди. Шу билан бирга, беморларда, айниқса болаларда умумий захарланиш белгилари пайдо бўлиши мумкин. Беморнинг кайфияти бузилади, иштахаси бўлмайди, озиб кетади, толиқади, мехнат қилиш қобилияти пасаяди.\nКлиник текширилганда умуртқа силига хос ўзгаришлар кузатилмайди. Камдан-кам рентген текширувида умуртқа танасида баъзи ўзгаришлар: суяк тўсинчаларининг ўзгариб қолгани, чегараланган ўчоқ сифатида кўриниши мумкин. Лаборатория текширувларида ўзгаришлар топилмайди. Лекин туберкулин синамаси мусбат чиқиши мумкин. Бирламчи ўчоқлар умуртқа орқасидаги ўсимталарда, қиррали ўсиқларда жойлашса босиб кўрилганда оғрийди.\nБу босқичда жароҳат атрофида ва ундан узоқда маълум клиник белгилар юзага келиб, тинмай ривожланиш хусусиятига эга бўлади. Босқич 3 та даврда, яъни бошланғич, ривожланган ва босилган билан кечади.\nБошланғич даври. Бу даврда махаллий клиник белгилар, яъни бирламчи ўчоқ ривожланиб, кенгайиб, тарқалиб, ғовак ва қисман суякнинг қаттиқ (кортикал) қаватига ўтади, уни емириб, атрофига тарқалади, умуртқалар орасидаги фиброз тўқимага (диск) ўтади (1Б-расм). Оғриқ, умуртқа харакатининг чегараланганлиги, жароҳатнинг бошланғич даврига хос ўзгариши, яъни мушаклар атрофияси бошланғич даврга хос белгилар хисобланади.\n1-расм. Сил жароҳатининг ривожланиш босқичларига кўра, умуртқалар танасидаги рентгенологик тасвир: А – умуртқа олди босқичида; Б – умуртқадаги босқичида; В – умуртқада ривожланган даври.\nБу даврда умумий ўзгаришлар яққол билинади. Силдан захарланиш зўрайиб, аввалги босқичдаги белгилар чуқурлашади, тана ҳарорати кўтарилиб, қонда ЭЧТ тезлашади ва лейкоцитоз кузатилади. Шу даврда тегишли муолажалар қилинмаса, жароҳат чуқурлашиб, тарқалиб, ривожланган даврига ўтади.\nРивожланган даври. Умуртқалар емирилишининг кучайиши, яллиғланишнинг ривожланиши ва атрофдаги юмшоқ тўқималарга тарқалиши, жароҳатнинг ривожланган даврини кўрсатади (1В-расм). Беморнинг умумий ахволи оғирлашади, юқорида айтиб ўтилган силга хос белгилар, яъни букрилик, оқма яралар, орқа мия фаолиятининг бузилиши, ривожланганини, чуқурлашганини кўриш мумкин. Беморнинг қуввати бўлмайди, силга хос жаъмики умумий захарланиш белгилари пайдо бўлиб, беморнинг кайфияти ёмон, уйқуси нотинч бўлади, иштахаси йўқолиб, озиб кетади. Тана ҳарорати бир оз кўтарилади (субфебрил), ҳатто иситма баланд (фебрил) бўлади, ЭЧТ тезлашган, қон тахлили кўпинча меъёрида ёки бир оз лейкоцитоз, чапга ядроли силжиш кузатилади, лейкоцитоз камдан-кам кузатилади.\nЖароҳатланган умуртқалар сохаси тинмай оғрийди, кучаяди, кўпинча атрофга тарқалади, жароҳатлардан анча узоқ жой оғриши ҳам мумкин, бу жароҳатнинг жойлашган ўрнига ҳам боғлиқ бўлади. Оғриқнинг зўрлигидан бемор харакат қила олмай қолади, тик туролмайди, қўлларига таяниб туради. Иложи борича, ўтиришга ёки ётишга харакат қилади, чунки қимирламасдан турганида оғриқ босилади. Жароҳатнинг ривожланган даврида энг кўп учрайдиган клиник белгилардан бири — умуртқа поғонасининг қийшайиб қолишидир. Беморнинг емирилган умуртқалари сони, жойлашиши ва ёшига қараб жараён хар хил кўринишда бўлиши мумкин. Букрилик катта ёшдаги беморларда баъзан кузатилмаслиги, унча катта бўлмаслиги мумкин. Чунки, бу ёшдаги беморларда жароҳатланган умуртқалар сони кўп бўлмайди (аксариат 2 та), унча кўп қисми емирилмайди. Болаларда эса умуртқалар шакли тез ўзгариб, кўпинча катта ва аслига келмайдиган ўзгаришларга олиб келиши мумкин. Касалликнинг бошланғич даврида умуртқалар қиррали ўсиқлари тугмасимон кўтарилади. Бир умуртқа емирилганда – бурчаксимон букрилик, бир жойда бир нечта умуртқалар сохасида (кўп ўринли) жароҳат бўлганда – тўлқинсимон букрилик кузатилиши мумкин.\nУмуртқалар силининг ривожланган босқичида абсцесс пайдо бўлади. Т.П.Краснобаев маълумотларига кўра, сил спондилитида абсцесслар 83% гача учраши мумкин. Клиник текширилганда абсцесслар ёнбошда, кейин белда, сонда, энсада аниқланади. Рентгенологик текширувда абсцесслар, кўпинча, кўкрак умуртқаси сохасида учрайди (2-расм). Абсцесслар баъзан зимдан секин-аста бошланади, умумий ўзгаришлар кузатилмаслиги мумкин. Аксарият холларда абсцесслар шаклланиши, ўша жой оғриши, атрофга тарқалиши, тана ҳароратининг кўтарилиши, ЭЧТ тезлашиши ва лейкоцитоз каби ўзгаришлар билан келади. Уларнинг жойлашган ўрнига қараб, махаллий ўзгаришлар ҳам кузатилади. Томоқ орқасида жойлашган абсцесслар ютиш, нафас олишга таъсир қилиши мумкин. Кўкрак умуртқасида абсцесслар, кўпинча, асоратсиз ўтади, фақат рентгенологик текширилганда аниқланиши мумкин. Баъзан улар қизилўнгачга ёки ўпкага ёриб киради. Бунда бемор йўталиб, кўп миқдорда балғам ташлаши мумкин. Биқинда абсцесслар псоит сифатида кечади, шу томондаги оёқни букиб қўйиши мумкин.\n2-расм: Th 9-10 умуртқалар сили: умуртқалар Деструкцияси, оралиғи торайиши, паравертебрал абсцесс;\nМаълумки, абцесслар аксарият холларда узоқ вақтлар ўзгар-масдан, катта ўзгаришларга олиб келмасдан сақланиб, учта мухим хавфни мужассам қилиб туради: аъзолар токсик захарланиши, механик – ички аъзолар (қизилўнгач, трахея, орқа мия) сиқилиши ва септик – иккиламчи инфекция. Абсцесслар жараён охиригача оғир кечади, узоққа чўзиладиган йирингли асорат, сурункали сепсис, ички аъзоларнинг амилоидозига олиб келади.\nСил спондилитида абсцесслар, кўпинча, оқма яраларга сабаб бўлади. Оқма яралар пайдо бўлиши жароҳатнинг оғир даврга ўтганини кўрсатади. Иккиламчи инфекция қўшилиши туфайли, ички аъзоларда аслига келмас асоратлар пайдо бўлади. Оқма яралар, кўпинча, бел, кўкрак – бел умуртқаси силида вужудга келади. Оқма яралар шифохонада даволанаётганда пайдо бўлса, тезроқ битиши мумкин, эски, инфекцияланган оқма яраларнинг тузалиши қийин бўлади ва ички аъзолар амилоидозига олиб келади.\nОрқа миядаги ўзгаришлар. Сил спондилитида ўзига хос ўзгаришлардан бири-орқа миядаги асоратлардир. Бу асоратларнинг ривожланиш даражаси хар хил бўлиб, нерв толаларининг сиқилиши белгилари, пай рефлексларининг тортишиши, то фалажлик, чаноқ фаолиятининг бузилишигача олиб келиши мумкин. Бу эса асоратнинг чуқурлиги, кўлами, жароҳатнинг жойлашган ўрни ва катталигига боғлиқ.\nОрқа миядага ўзгаришлар аста-секин ривожланади. Дастлабки ўзгаришлар пай рефлексларининг кучайиши, хусусан тиззада, кейин оёқ кафти, тизза қопқоғидаги пайларнинг тез-тез тортишиб туриши (клонуслар), патологик рефлекслар тарзида пайдо бўлади, сўнгра харакат бузилишлари – парез, фалажлик юзага келиб, икки томонлама таранглашиб (спастик), фалажлик-нинг ривожланиши кўпинча оғриқ, титроқ билан кечади. Харакат фалажлигида, кўпинч,а сезгирлик пасаяди, ҳатто йўқолади. Бу трофик ўзгаришларга олиб келади, думғаза ва товонларда ётоқ яралар пайдо бўлишига сабаб бўлади.\nОёқларнинг фалажланиши, кўпинча, чаноқ аъзолари фао-лиятининг бузилиши, сийдик ажралишининг қийинлашиши билан кечади, бу доим сийдик томчилаб туришига сабаб бўлади.\nДаволаш туфайли яллиғланиш даражаси пасая бориб, кейинги босилган даврига ўтади.\nБосилган даври. Бу даврда беморнинг умумий ахволи нисбатан яхши бўлади. Босилган даври суяк тўқимасининг емирилишини тўхташи, юмшоқ тўқималардаги иккиламчи ўзгаришларнинг йўқолиши, жараённинг чегараланиши билан кечади. Оғриқ, мушаклар тортишиб қолганлиги, юмшоқ тўқималарлардаги шишлар, ўзгаришлар, абсцесс, оқма яралар кичрайиб қолади, баъзан орқа миядаги ўзгаришлар тикланади. Тана ҳарорати меъёрлашиб, қон ва биокимёвий тахлиллардаги ўзгаришлар ҳам меъёрига келади. Клиник ўзгаришлар қанчалик яхшиланмасин, барибир жароҳат бутунлай тузалиб кетди, деб бўлмайди, чунки қандайдир қолдиқ ўзгаришлар узоқ вақтгача сақланиб туриши, жароҳатнинг қайталашига сабаб бўлиши мумкин.\nУмуртқадан сўнги босқич\nБу босқичда жароҳат тузалади, бемор нисбатан соғаяди. Лекин жароҳат бутунлай йўқолмайди, хар хил асоратлар қолади. Бу асоратлар ўз навбатида кучайиши мумкин. Айниқса бола ўсаётганда букрилик ривожланиб боради. Жароҳатланган умуртқалар ўсиши тўхтаб, жароҳатнинг тепасида ва пастида жойлашган умуртқалар ўсишда давом этаверади, бу нафақат умуртқаларнинг ўзгариши, балки унга бириккан бошқа суяклар, айниқса кўкрак қафаси шаклининг бузилишига олиб келади.\nБундан кейинги босқичда қайталашлар бир томондан, умуртқа танасида чегараланган ўчоқлардан пайдо бўлса, иккинчидан, тугатилмаган абцесслардан юзага келиши мумкин. Бу босқичда ҳам қайталаш туфайли, орқа миядаги ўзгаришлар – кечиккан фалажликнинг ёки ўтган фалажликнинг қайталаниши кузатилиши мумкин.\nХулоса қилиб айтганда, сил жароҳатининг умуртқа поғонасида кечиши оғир касаллик бўлиб, хар бир даврда жойлашган ўрнига қараб, ўзига хос асоратлар пайдо қилиши мумкин.\nКасаллик эрта аниқланганда, тегишли даво чоралари қўлланса, бемор бутунлай соғайиб кетади.\nМаълумот учун: Бугунги кунда Фарғона вилоят силга қарши кураш диспансери “Суяк-жарроҳлик” бўлимида суяк сили билан оғриган беморларни текшириш, даволаш ва соғломлаштириш ишлари бепул амалга оширилмоқда. Терапевтик муолажалар самара бермаган суяк-бўғим ҳамда умуртқа поғонаси сил касаллиги билан оғриган беморларда замонавий мураккаб жаррохлик амалиётлари ўтказилмоқда. Суяк-бўғим ҳамда умуртқа поғонаси сил касаллиги билан оғриган беморларда ўтказилаётган мураккаб жаррохлик амалиётлари натижасида беморларда ўлим холати, силдан ногиронлик холатлар камаймоқда.\nБундан ташқари диспансер “Суяк-жарроҳлик” бўлимининг мутахассислари томонидан кўшни Андижон ва Наманган вилоятларида “Маҳорат дарси”лари ташкилланиб, беморларга жарроҳлик амалиётлари ўтказишда амалий ёрдам берилиб келинмоқда.\nБ.Т.Мирзаев, Фарғона вилояти силга қарши кураш диспансери “Суяк-жарроҳлик” бўлим бошлиғи.\nАввалги мақола: Лaбoрaнтлaр учун “MYTBSCOPE” интeрфaoл мoбил илoвaси\nНавбатдаги мақола: Жамшиджонни ким йиғлатди?


Гитлернинг энг қўпол хатоси. «Дюнкеркдаги мўъжиза»га 80 йил бўлди - Daryo\n07:45, 06.06.2020 219820\n1940 йил 4 июнь куни «Динамо» деб номланган Дюнкерк эвакуацияси операцияси якунланди. У иттифоқчиларнинг Иккинчи жаҳон уруши ҳарбий театрининг француз кампанияси давридаги энг муҳим «ғалаба»ларидан бирига айланди. «Дарё» анъанавий тарих рукнида французлар мўъжиза деб атайдиган, Иккинчи жаҳон уруши ҳарбий театридаги ёрқин эпизодлардан бири бўлган воқелик ҳақида маълумот беради.\nАмалиёт давомида 300 мингдан ортиқ Британия, Франция ва Бельгия ҳарбийлари денгиз орқали немислар томонидан қуршаб олинган Дюнкерк шаҳридан эвакуация қилинди. Кейинчалик немис генераллари Гудериан ва Манштейн уни Гитлернинг энг қўпол хатоси деб эслашади.\nБлицкриг – янгича уруш\nФранция ҳудудига амалга оширилган немис ҳужуми шу қадар тез ва кучли бўлиб чиқдики, қарши томон учун бу мутлақо кутилмаган эди. Инглиз экспедицион кучлари немислар таклиф қилган янги уруш турига тайёр эмас эди, шунинг учун катта куч ва муносиб техник жиҳозларга қарамай, улар мағлубият кетидан мағлубиятга учрай бошлади. Бу, албатта, охир оқибат фалокатга олиб келиши муқаррар эди – немислар Ла-Маншга силжишлари билан инглиз аскарлари орасида ваҳима кучайиб борди.\nИнглизлар ортида жонажон Британия қирғоқлари жойлашган ушбу нажот бўғозига сузиб ўтишни бошлади. Чекиниш жуда тартибсиз эди: йўлларда қочқин оддий аҳоли ва қочаётган ҳарбий қўшинлар бир-бирига аралашиб кетган, йўл четига ташлаб кетилган транспорт воситалари қалашиб ётарди. Хизматни охиригача бажариш ҳақидаги тўғридан-тўғри буйруқларга қарамай офицерлар ҳам ўз бўлинмаларини ташлаб қочишарди. Ушбу хаосни тўхтатиб бўлмаслигини англаган Бош қўмондонлик, ҳеч бўлмаса уни бошқаришга ҳаракат қилиб, Британия қўшинлари ва уларнинг иттифоқчиларини жанговар зонадан эвакуация қилиш тўғрисидаги буйруқни берди.\nАввалига бу фақат ёрдамчи ходимларини қутқариш билан боғлиқ эди, аммо тез орада ҳамма эвакуация қилиниши кераклиги аниқ бўлди. Эвакуацияга тайёргарлик вице-адмирал Бертрам Рамсей раҳбарлиги остида 20 майдан бошланди. Довер қалъасининг генератор хонасидан туриб ушбу операция режасини тузган ва Черчилль билан муҳокама қилган Рамсей эвакуацияни «Динамо» деб номлади (генератор-динамо машинаси).\nГитлернинг катта хатосими ёки марҳамати?\nДюнкерк жангининг энг мавҳум сирларидан бири бу Гитлернинг ҳужумни тўхтатиш ҳақидаги буйруғи бўлиб қолмоқда. Шаҳарда ва унга туташ бўлган қумли пляжларда жуда кўп сонли иттифоқчи аскарлар қулфланиб қолишади. Денгизга тақаб қўйилган британ ва француз кучларига қарши ҳужумни тўхтатган немис қуруқлик кучлари жангдан тўхтаб, мудофаа чораларини кўра бошлайди. Баъзи тадқиқотчилар ҳатто Гитлер инглизларни шармандали мағлубиятга учрамасликларини хоҳлагани учун ҳам бу ҳужумни тўхтатган деб айтади. Бироқ, аслида, бундай бўлганини эҳтимоли жуда кичик. Гитлер душманга ачинмас эди, чунки эвакуациягача ҳам шаҳар атрофидаги аҳоли доимий равишда бомбардимон қилиб келинганди.\nБиринчи куниёқ Дюнкерк порти оммавий рейдлар натижасида йўқ қилинди. Бомбаларнинг катта қисми шаҳарга тушди – баъзи маълумотларга кўра, тинч аҳоли орасида қурбонлар сони мингдан ортиқ эди ва бу ўша пайтда шаҳарда қолган барча аҳолининг учдан бир қисмини ташкил қиларди. Бомбалар сабаб шаҳарнинг сув таъминоти бузилди, бу эса ёнғинларни ўчиришга ҳам имкон бермади ва Дюнкерк деярли бутунлай ёниб кетди.\nНемислар нима учун ҳужумни тўхтатиб қўйишгани ҳозиргача катта тортишувларга сабаб бўлади. Ўзим яқинда ўқиб чиққан британиялик журналист ва ёзувчи Уильям Ширернинг «Учинчи Рейхнинг парвози ва қулаши» деб номланган фундаментал ҳужжатли асарда муаллиф немис генерали Гальдер билан ёзишмалари асосида бу борада шундай хулосага келади: Гитлернинг қамалдаги иттифоқчи қўшинларга қарши танк ва пиёда ҳужумини тўхтатишига, Люфтваффе етакчиси Герман Герингнинг шуҳратпарастлиги сабаб бўлган, у айнан ҳаво қўшинлари ёрдамида қамалдаги қўшинларни йўқ қилмоқчи бўлган, аммо бунга улгура олмаган.\nНемислар пляжларда тўпланган аскарларни бомбардимон қилиб, автоматлардан ўқ узган. Бунга қарши Британия авиацияси энг катта ёрдамни кўрсатди, улар биринчи кунни ўзида 38 та немис самолётини уриб туширди. Умуман, эвакуация пайтида инглизлар ўзларининг 156 та самолётларини йўқотиш эвазига 145 та душман самолётини йўқ қилишга муваффақ бўлди, яна 35 та немис самолёти кемалардаги артиллерия томонидан йўқ қилинади. Бу эса Британияга «Динамо» операциясини ўтказиш учун вақт берган.\nЭвакуация 27 майда бошланди – бунинг учун Дюнкерк яқинидаги қирғоққа Буюк Британиянинг «Калькутта» номли енгил крейсери, саккизта ҳарбий ва йигирма олтита транспорт кемаси келтирилди. Аммо муаммо шунда эдики, ўша ердаги қирғоқ юмшоқ ва қумли эди, шунинг учун саёз қирғоқлар сув остида узоқ масофаларга чўзилиб, катта кемаларнинг тўғридан-тўғри қирғоққа яқинлашишига имкон бермасди. Одамларни пляждан катта кемаларга ўтказиш учун Британия қирғоқларидаги деярли барча кичик кемалар сафарбар қилинди. Бу оддий балиқчилар қайиқларидан тортиб, елканли яхталаргача жуда ранг-баранг ва хилма-хил флот бўлди. Бироқ тез орада маълум бўлдики, саёзликлар ҳатто бу кичик кемаларнинг ҳам қирғоққа яқинлашишига имкон бермайди.\nАскарлар кемаларгача бир неча юз метр масофани босиб ўтишлари керак эди, баъзан улар қайиқларга бўйингача сувга ботиб етиб боришарди. Бундай қийинчиликларга қарши туриш учун офицерлар турли ҳийла-найрангларга мурожаат қилишди. Масалан, паст даражадаги сув оқими пайтида бир оздан кейин сув босиши керак бўлган ерларга автомобилларни ҳайдаб келиб, улардан иборат ўзига хос занжир ҳосил қилишди. Уларнинг томларига ёғочларни ётқизишди ва шу тариқа баландлик ҳосил қилинди.\nҲар куни операцияга жалб қилинган кемалар сони ўсиб борди – «Динамо» операцияси давомида жами 693 та британ кемаси иштирок этди. Аскарларнинг аксарияти кемалар чўкишни бошлаганда ичида қолиб кетмасликдан қўрқиб, уларнинг ичига жойлашишдан бош тортди, шунинг учун улар палуба ва бортларни эгаллаб олди.\nДеярли барча оғир мулклар қирғоқда қолиб кетди. Аслида, аскарлар кийим-кечакдан бошқа ҳеч нарсани олмади, кўпчилик ҳатто шахсий буюмлари ва қуролларини ҳам ташлаб кетди. Умуман олганда, британияликлар 455 танк, 80 мингдан ортиқ автомобиль, мотоцикл ва бошқа техникалар, икки ярим минг артиллерия қуроллари, 68 минг тонна ўқ-дорилар, 147 минг тонна ёқилғи ва 377 минг тонна бошқа ашёларни қирғоққа ташлаб кетган.\n31 май куни немислар ҳужумни кучайтирди ва «Дюнкерк чўнтаги» сезиларли даражада торайди. 1 июнь куни 64 минг киши эвакуация қилинди. 2 июнь куни Дюнкеркни ҳимоя қилаётган Британия аскарлари олиб чиқиб кетилди. 3 июнь куни ҳаво рейдлари янада кучайиб кетди, кундузги рейсларни тўхтатишга тўғри келди. Учинчи июндан тўртинчисига ўтар кечаси 53 мингга яқин иттифоқчи жангчилар эвакуация қилинди, аммо 4 июнь куни немислар ҳужумга ўтди ва операцияни тугатишга тўғри келди. Sicarius деб номланган Британиянинг сўнгги кемаси 4 июнь куни эрталаб соат 3:40 да Франция қирғоғини тарк этган ва унинг бортида тўққиз юзга яқин одам эвакуация қилинади. Периметрни ёпиш учун орқада қолган иккита француз дивизияси эса тақдир қўлига қолдирилади, улар таслим бўлишга мажбур бўлади.\n«Динамо» операциясининг натижаси 300 минг аскар ва зобитни, яъни Франциядаги Британия экспедицион кучларининг тўртдан уч қисмини қутқариш билан якунланади. Албатта, деярли барча техникалар ва катта миқдордаги қуролларнинг қолиб кетиши Британия армиясининг жанговар қобилиятига таъсир қилади, аммо катта миқдордаги шахсий таркибнинг сақлаб қолиниши уларни хурсанд қилади. Бундан ташқари, ушбу операция Буюк Британия аҳолисининг руҳиятига қанчалик кучли таъсир кўрсатганини айтиб ўтиш керак.\nЙигитлар уйларига соғ-омон қайтиб келди, бегона юртларда ном-нишонсиз йўқ бўлиб кетишмади – шу сабабли, қуроллар ва танкларнинг йўқолиши безовта қилувчи нарса сифатида қабул қилинмади. Танкларни эса яна ишлаб чиқариш мумкин. Албатта, британияликларнинг Дюнкеркда енгилиши ва қамал қилиниши барчага маълум сабабларга кўра, Британия оммавий ахборот воситаларида ёритилмагани сабабли эвакуация операцияси фуқароларнинг назарида қаҳрамонлик эди. Ҳа, улар душманлардан азият чекди, лекин душман уларни ўлдиришларига йўл қўймади ва таслим бўлмади, улар кейинроқ қайтишлари ва қасос олишлари мумкин.\nАлбатта, бу воқеа Иккинчи жаҳон уруши ҳарбий театридаги ёрқин эпизодлардан бири. Кейинчалик иттифоқчилар ва СССР кучлари немислар устидан тўлиқ ғалаба қозонгани барчамизга маълум. Инглизлар ушбу эвакуация ҳақида ҳали ҳам эслайди ва уни «Дюнкеркдаги мўъжиза» деб аташади.\n21:10, 19.06.2020 199459\n12:14, 24.05.2020 316063\n11:35 Бугун 7\n11:23 Бугун 860\n11:10 Бугун 2805\n11:01 Бугун 2745\n14:09, 22.09.2020 202927\n19:25, 22.09.2020 124411\n22:23, 21.09.2020 120392\n16:44, 21.09.2020 107476


Декабрь ойидан идентификация воситалари ёрдамида товарларни маркировкалаш бошланади | NORMA.UZ\nТартиб маҳаллий ишлаб чиқарувчилар ва импорт қилувчиларга, биринчи навбатда, сигарета ва алкоголь маҳсулотларига татбиқ этилади. Бу Вазирлар Маҳкамасининг 23.11.2019 йилдаги 944-сон қарорида белгиланган.\nҲужжатда маҳаллий ишлаб чиқарувчилар ва импорт қилувчилар учун маҳсулотларни идентификация воситалари ёрдамида маркировкалашни босқичма-босқич жорий этиш бўйича тажриба лойиҳасини амалга ошириш назарда тутилган.\nИлгари ҚҲТБТ порталида жойлаштирилган лойиҳада тажрибани сигареталар (сентябрдан), алкоголь ва ундирилган дондан тайёрланган пиводан (октябрдан) бошлаш таклиф этилган. Бироқ тасдиқланган таҳририда пиво чиқариб ташланган, қолган иккита номдаги маҳсулотлар учун жорий этиш муддати эса 2019 йил 1 декабрга кўчирилган эди.\nБунда тажрибада ихтиёрий равишда иштирок этган тадбиркорлик субъектлари маҳсулотларни акциз маркалари билан мажбурий маркировкалашдан, шунингдек давлат тилида маркировкалашдан озод этилмайди.\n2020 йил 1 июлгача қуйидагилар юзасидан таклифлар киритилади:\nидентификация воситалари ёрдамида маркировкаланадиган маҳсулотлар рўйхатини янада кенгайтириш, биринчи навбатда, дори воситалари ва тиббиёт буюмларини қамраб олиш;\nДСҚ ҳузурида ишлаб чиқариладиган ва импорт қилинадиган маҳсулотлар электрон базасини яратиш.\nТажриба лойиҳаси иштирокчилари, шунингдек маҳсулоти идентификация воситалари ёрдамида маркировкаланадиган тадбиркорлик субъектлари таркиби ДСҚ томонидан белгиланади.


"Локомотив" бугун "Бунёдкор"га етиб олиши мумкин! (Фото)\n19 октябрь, 2020, 15:56\nТеглар:Суперлига | Бунёдкор | Локомотив\nТошкент дербиси олдидан маълумотлар\nБугун Coca Cola Суперлигасининг 19-туридан ўрин олган учта учрашув бўлиб ўтади.\nМухлислар Тошкентда пойтахт дербиси гувоҳи бўлишади. "Локомотив" ўз майдонида "Бунёдкор"ни қабул қилади. "Темирйўлчилар" матбуот хизмати ўйинга оид маълумотларни тақдим этди. Турнир жадвалида "Локомотив" 22 очко тўплаб, 9-ўринда бормоқда. "Бунёдкор" ҳисобида 29 очко бўлиб, бу жамоа 6-ўринни эгаллаб турибди. "Локомотив"да тўплар фарқи 21-33. "Бунёдкор"да 26-23. "Локо" шу пайтгача 7та, "Бунёдкор" эса 8та беллашувда зафар қучган.\n"Темирйўлчилар" иккинчи даврани кетма-кет 3 ғалаба билан бошлади. Aндрей Микляев шогирдлари дастлаб "Aндижон", сўнгра "Навбаҳор" билан "Бухоро"ни мағлуб етишди. Охирги 3 турни сафарда ўтказган "Локомотив" уч хил натижа қайд этди: "Бухоро" билан ўйинда ғалаба, Бекободда "Металлург"га қарши дуранг ва Жиззахда "Сўғдиёна"дан мағлубият.\n"Бунёдкор" иккинчи давра бошланганидан бери, ҳозирча 4 учрашув ўтказди. Бунда иккитадан ғалаба ва мағлубият қайд этилди. "Қалдирғочлар" "Сурхон" ва "Машъал"дан устун келиб, аввалги икки турда AГМК ва "Қўқон-1912"га имкониятни бой беришди. "Бунёдкор"нинг 18-тур "Пахтакор" билан ўйини ноябрь ойига қолдирилган.\nФакт: 2015 йилдан бери "Локомотив" ўз майдонида "Бунёдкор"га қарши олти марта баҳс олиб бориб, шундан 4 тасида ғалаба қозонган ва икки бор дуранг ўйнаган. Тўплар фарқи 11-4.\n2019. "Локомотив" - "Бунёдкор" 0:0\n2018. 2-босқич. "Локомотив" - "Бунёдкор" 2:1\n2018. 1-босқич. "Локомотив" - "Бунёдкор" 3:1\n2017. "Локомотив" - "Бунёдкор" 3:2\n2016. "Локомотив" - "Бунёдкор" 0:0\n2015. "Локомотив" - "Бунёдкор" 3:0\nЎзаро ўйинлардаги статистика билан танишинг. Агар бугун "Локомотив" 3 очкони қўлга киритса, ғалабалар сони бўйича "Бунёдкор"га етиб олиши мумкин.\n"Бунёдкор" — "Насаф" ва 25-турнинг қолган 6 баҳсида ишлайдиган ҳакамлар маълум бўлди\n"Пахтакор"га чемпионлик кубоги қачон топширилиши маълум бўлди


..:: ISLOM.UZ ::.. - Иффатли аёл\nАллоҳ таоло Одам алайҳиссаломни яратиб, жаннатни у кишига маскан қилди. У зот жаннатда хоҳлаган нарсани еб, унинг сояларида сояланиб, унинг неъматларидан баҳраманд бўлиб, тенги йўқ роҳат-фароғатда юрган эдилар. Лекин шунча неъматлар ва роҳатларга, атрофларини ўраб олган гўзалликларга, дарахтларнинг, қушларнинг гўзаллигига, таом ва бошқа нарсаларнинг лаззатлилигига қарамай, у киши ёлғизликни ҳис қилдилар.\nЁлғизликни ҳис қилган Одам алайҳиссаломга Аллоҳ таоло Ҳавво онамизни яратиб берди. Аллоҳ таоло Ҳавво онамизни Одамга унсу улфат бўлсин, унга яқин бўлсин, уларнинг ўртасида муҳаббат бўлсин, унда хотиржамлик, омонлик бўлсин деб яратди. Аллоҳ таоло Ҳавво онамизни Одам алайҳиссаломнинг қовурғаларидан яратди.\nАлбатта, солиҳа аёл эркак учун роҳат ва гўзаллик масдаридир. Ундай аёл доим эрини рози қилиш пайида бўлади. Солиҳа аёл эри билан яшар экан, унинг ҳаётини роҳат-фароғатга, меҳру муҳаббатга тўлдириш учун қўлидан келган барча ишни қилади. Солиҳа аёлга дунё матоларининг қизиғи бўлмайди. Унинг мақсади фақат Аллоҳнинг розилиги ва эрининг розилиги бўлади. Солиҳа аёл дунёга ҳар қанча рағбати бўлмасин, уларни эрини деб қурбон қилади. Дунё ўз эшикларини унга ҳар қанча очиб турса ҳам, у ўзига керагидан ортиғини олмайди. Чунки солиҳа аёл қаноатли бўлади. Либос, уй жиҳозлари ва ҳоказо нарсаларнинг илинжида эрининг таъбини хира қилмайди. Ўзига ўхшаган аёллар ўз эрларидан турли нарсаларни талаб қилаётганларини ҳар қанча кўрса ҳам улардек йўл тутмайди. Балки сабрли, қаноатли, борига рози бўлувчи бўлади. Солиҳ эри борлигини Аллоҳнинг катта неъмати деб билади. Агар ўзига ёки эрига бирор мусибат ё беморлик етса, мол ҳам обрў ҳам ҳеч қандай фойда бермаслигини билади. Бундай аёлнинг эри уйига шошилади, аёлини тезроқ кўргиси келади. Солиҳа аёлга уйланган эркак аёли билан гаплашганда кўнгли кўтарилади.\nИффатли аёл одамларнинг кўзига виқорли бўлиб кўринади. Иффатли аёлнинг эри у билан фахрланади. Ислом дини солиҳа, гўзал хулқли аёлга уйланган эркакни зафарга, бахтга эришган деб эълон қилган. Пайғамбар соллаллоҳу алайҳи васаллам: “Диндорини танла, қўлинг тупроққа қорилгур!” деганлар. Солиҳа аёлга уйланган эркак дунё ва охират яхшилигига эришган бўлади. Чунки у эрига ибодатларни адо этишда, вазифаларни бажаришда эслатувчи, қизиқтирувчи бўлади.\nИффатли аёл эри учун хазинадир. Бундай аёл эри учун фарзанд тарбияси борасида ҳам силаи раҳм борасида ҳам хазинадир. Иффатли аёл фарзандларини Аллоҳни рози қилишга уринадиган этиб тарбиялайди. Фарзандларига барча гўзал хулқларни ўргатади. Натижада фарзандлари энг гўзал хулқли инсонлар бўлиб вояга етишади. Солиҳа, иффатли аёлнинг фарзандлари ҳам ота-оналари учун хазина бўлишади. Саҳобия аёллар, салафи солиҳларнинг аёллари, ҳозирги кунда яшаётган солиҳа, иффатли аёллар ўз эрларига чин маънода хазина бўлишган ва бўлишмоқда. Буюк инсонларни, забардаст уламоларни, фузалоларни дунёга келтириб, тарбия бериб, илм ўргатиб, комил инсон қилиб жамиятга қўшганлар ҳам солиҳа, иффатли аёллардир. Зурриёдларини комил инсон бўлишини истаганлар аёлини солиҳа бўлишига эътибор қаратсинлар. Зеро, фарзанднинг солиҳ-солиҳа бўлишида аёлнинг ўрни жуда ҳам каттадир.\nТасним Ҳасаннинг “Иффатли аёл эри учун хазинадир”\nмақоласидан Нозимжон Ҳошимжон таржимаси.


Буюк Британияда дунёдаги илк бир ўриндиқли полиция спорткари пайдо бўлди\n21:38 / 26.05.2017\nБританиянинг BAC Mono спорткари полициячилар учун мўлжалланган дунёдаги илк бир ўриндиқли спорт автомобили бўлди. Машинани яратган компания ундан бир донасини тезлик учун рекорд заездлар ўтказиладиган Мэн оролига берди.\nПолиция машинасига монанд бўялган спорткар йўлларда ўзини хавфсиз ва масъулиятли тутиш дастурларига эътибор қаратиш мақсадида турли шоулар ва фестивалларда иштирок этади.\nBAC Mono илк бор 2011 йилда пайдо бўлганди. У 2,5 литрли, 310 от кучига эга двигатель ва олти поғонали узатмалар қутиси билан жиҳозланади. Моделнинг оғирлиги 580 кг ни ташкил қилади. Машина 100 км/соат тезликка 2,8 сонияда эришади. Машинанинг максимал тезлиги эса 273 км/соатни ташкил қилади.\nЭксклюзив спорткарларнинг энг катта автопарки Дубай полициясида бўлиб, унда Porsche 918 Spyder, Audi R8, Aston Martin One-77, Bentley Continental GT, BMW M6, Bugatti Veyron, Ferrari FF, Ford Mustang, Lamborghini Aventador, McLaren MP4-12 °C, Mercedes-Benz SL 63 AMG, SLS AMG и G63 AMG, Nissan GT-R ва Lexus RC F каби моделлар мавжуд.\nБуюк Британия полиция спорткари бир ўриндиқли


03:49 09 Июл 2020\nОхирги янгиланиш: 13:58 28.05.2020\nҲар йили 28 май куни Брюнеткалар куни нишонланади – бу барча қорасоч аёллар учун норасмий байрам ҳисобланади.\nОхирги янгиланиш: 14:57 26.05.2020\nОхирги янгиланиш: 15:28 25.05.2020\nОхирги янгиланиш: 11:06 24.05.2020\nАдиблар хиёбонида мушоира учун “тўпланган” шоиру ёзувчилар\nТошкентда Адиблар хиёбони очилди. Хиёбонда атоқли ўзбек шоиру ёзувчилари мушоира ва мушоҳида учун жамланган, десак, муболаға бўлмас.\nОхирги янгиланиш: 14:53 22.05.2020\nОхирги янгиланиш: 14:48 19.05.2020\nТошкент вокзалининг ҳозирги кўриниши - фото\nКечадан бошлаб Тошкентдан вилоятларга авиақатнов, “Афросиёб” тезюрар поезди ҳамда темир йўл қатнови қисман тикланди.\nОхирги янгиланиш: 13:13 18.05.2020\nЎтган ҳафтада жаҳоннинг етакчи халқаро фото-агентликлар ва ОАВлар томонидан тасвирга олинган суратларни эътиборингизга ҳавола этамиз.\nОхирги янгиланиш: 16:38 12.05.2020\nЕвропа аста-секин нормал ҳаётга қайтмоқда - фото\nЕвропанинг қатор мамлакатларида коронавирус пандемияси туфайли жорий этилган чекловлар енгиллаштирилди.\nОхирги янгиланиш: 11:36 10.05.2020\n9 Май собиқ Иттифоқ ҳудудида қандай нишонланди – фото\n9 май куни собиқ Совет Иттифоқи мамлакатларида Улуғ Ватан урушида қозонилган Ғалаба муносабати билан тадбирлар бўлиб ўтди.\nОхирги янгиланиш: 11:20 09.05.2020\nҒалаба паради – ҳарбий формадаги гўзаллар\nБу йил Улуғ Ватан Уруши ғалабаси ва Германия фашистларининг тор-мор қилишига 75 йил тўлди. Sputnik Ўзбекистон Ғалаба парадларида иштирок этган ҳарбий хизматчи аёллар суратларини тўплади.\nОхирги янгиланиш: 14:41 08.05.2020\nОхирги янгиланиш: 20:21 07.05.2020\nПутин 20 йил мобайнида ҳокимият тепасида - энг ёрқин суратлар\n2000 йил 26 мартда Россияда президент сайловлари бўлиб ўтди, унда Владимир Путин биринчи марта ғалаба қозонди.\nОхирги янгиланиш: 17:32 06.05.2020\nОхирги янгиланиш: 12:49 03.05.2020\nҲафта ўз поёнига етди, жаҳоннинг етакчи халқаро фото-агентликлар ва ОАВлар томонидан тасвирга олинган суратларини эътиборингизга ҳавола этамиз.\nОхирги янгиланиш: 21:03 29.04.2020\nСальвадор президенти Найиб Букеле шанба куни кўплаб жиноятлар содир этилганидан кейин жиноий гуруҳ аъзолари ва уларнинг етакчилари ҳибсга олинган Izalco қамоқхонасида кун бўйи қўмондонлик соати жорий этилишини эълон қилди.\nОхирги янгиланиш: 15:51 26.04.2020\nПандемияда давридаги Кобул ҳаётига назар – фото\nКобулда мунтазам дезинфекция ишлари амалга оширилмоқда. Кўчаларда одам сийраклашган. Афғонистонда коронавирус билан боғлиқ 1463 та ҳолат қайд этилган.\nОхирги янгиланиш: 18:48 24.04.2020\nЖимжитлик ҳукмрон: Москва метроси ўзини яккалаш даврида\nҲамиша ҳаёт қайнаган ва баъзан оёқ қўйишга жой бўлмаган Москва метроси коронавирус пандемияси туфайли бўшаб қолди.\nОхирги янгиланиш: 14:40 22.04.2020\nТошкент шаҳри епархиясининг авлиё Георгий Победоносец бутхонаси реставрация ишлари ўз якунига етди.\nОхирги янгиланиш: 13:43 21.04.2020\nУйдаги спорт – энг қизиқарли суратлар\nЎзини яккалаш шароитда спортчилар ва раққосалар ўзларини жисмоний формада сақлаб туришлари керак. Улар уй ва ҳовлиларида спорт билан мунтазам шуғулланишда давом этмоқдалар.\nОхирги янгиланиш: 14:23 19.04.2020\nКарантин вақтида пойтахт бозорлари қандай ишламоқда\nЎзбекистонда кафе ва ресторанлар, шунингдек, бошқа жамоат жойлари фаолияти чекланган. Дорихоналар, озиқ-овқат дўконлари ва бозорлар эса ишлашда давом этмоқда. У ерларда барча хавфсизлик чоралари кўрилмоқда.


Ўзбек шифокорлари Германияда энг мураккаб амалиётларни ўтказишда иштирок этмоқда - Халқ сўзи\n15:41 22 Февраль 2019 Жамият\nДелегация аъзолари Германиянинг Гамбург шаҳридаги Албертиний клиникаси шифокорлари билан ҳамкорликда хирургия, урология, гинекология ва онкология йўналишларида роботлаштирилган технологиялар ёрдамидаги мураккаб амалиётларда фаол иштирок этишди. Бундан ташқари, маҳорат дарсларида қатнашиб, роботлаштирилган технологияларда ишлаш кўникмаларини ҳам ҳосил қилишмоқда. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nШунингдек, тиббиёт соҳасида замонавий ускуна ва технологияларни ишлаб чиқарувчи “Philips”, “Dräger”, “Heinemann”, “Weinmann”, “Fresenius”, “Siemens” каби компанияларда бўлишиб, замонавий тиббий асбоб-ускуналарни ишлаб чиқариш жараёни билан яқиндан танишишди. Бундан ташқари, мамлакатимизда қўлланилаётган замонавий технологияларга хизмат кўрсатиш шохобчаларини очиш ва фаолиятини кенгайтириш борасида музокаралар ўтказилмоқда.\nЧунончи, “Dräger” компанияси беморларни сунъий нафас олдириш аппаратлари ҳамда бемор ҳолатини мониторинг қилиш мосламалари билан дунёга машҳур. Ушбу компания томонидан ишлаб чиқарилган тиббий ускуналар мамлакатимизнинг олис ҳудудларидаги қишлоқ врачлик пунктларида ҳам мавжуд. Шу боис ушбу компаниялар билан тўғридан-тўғри музокаралар ўтказиб, юртимизда ўқув хоналарини очиш ва кенгайтириш, мутахассисларимизнинг замонавий технологияларда ишлаш ҳамда сервис хизматларини кўрсатиш кўникмаларини ошириш борасида келишувларга эришилмоқда.\nҚайд этиш жоизки, ушбу давлат билан тиббиёт соҳасида қатор муҳим лойиҳалар амалга оширилмоқда. Жумладан, Ўзбекистон Соғлиқни сақлаш вазирлиги ҳамда OPASCA German Oncology Solutions GmbH томонидан 50 миллион евро қийматидаги энг сўнгги технология ва жиҳозлар билан таъминланган, замонавий клиника бунёд этиш ҳамда Германиянинг нуфузли Мангейм университети клиникаси билан ўзбекистонлик мутахассисларни тайёрлаш лойиҳасини амалга ошириш юзасидан келишув имзоланди.\nБундан ташқари, германиялик ҳамкорлар билан пойтахтимиздаги Тошкент тиббиёт академияси ҳудудида кўп тармоқли клиника бунёд этиш юзасидан келишув имзоланди. Лойиҳага 100 миллион евро миқдоридаги инвестиция жалб этилади. Қувонарлиси, кейинчалик вилоятларда ҳам немис технологияси асосида ишлайдиган шундай кўп тармоқли клиникалар очилиши режалаштирилган.


Сурхондарёда ЙТҲ оқибатида 2 киши вафот этди – Газета.uz\nСурхондарё вилоятида Damas русумли автомашина 3 нафар фуқарони уриб юбориши натижасида улардан 2 нафари шифохонада вафот этди.\nLotinchada 7 май 2021, 16:43 Жамият\nСурхондарё вилоятида Damas русумли автомашина ЙТҲ содир этди. Бу ҳақда Сурхондарё вилояти ИИБ ахборот хизмати хабар бермоқда.\nҲодиса 6 май куни, соат 22:45 ларда, Шеробод туманининг «Каттабоғ» маҳалласи ҳудуди содир бўлган. Шеробод туманининг «Чуйинчи» маҳалласида яшовчи, 31 ёшли фуқаро П.С. бошқарувидаги Damas русумли автомашинасини туманнинг «Каттабоғ-Қуллуқшо» маҳалласи йўналишида бошқариб кетаётган вақтида ўзининг йўналиши бўйлаб, йўлнинг ўнг томон чеккасидан ҳаракатланиб кетаётган пиёдалар, туманнинг «Каттабоғ» маҳалласида яшовчи, С.А., Ю.О. ва Н.А.ларни орқа томонидан автомашинанинг олд ўнг томони билан уриб юборган. Damas автомашинаси ҳайдовчиси пиёдаларга ёрдам кўрсатмасдан қасддан воқеа жойидан яширинган.\nНатижада, пиёдалар С.А., Ю.О. ва Н.А.лар турли даражадаги тан жароҳатлари олишиб, тиббиёт бирлашмасига мурожаат қилишган. С.А. ва Ю.О.лар шифохонада вафот этишган.\nҲолат юзасидан туман бўйича «Тўсиб ушлаш» режаси амалга оширилиб, кўрилган чоралар натижасида, ҳайдовчи П.С. қўлга олинган. Damas ҳайдовчиси П.С. Транспорт воситасини бошқариш ҳуқуқини берувчи ҳужжатларсиз, бошқариб воқеа жойидан яширинганлиги аниқланган.\nШеробод тумани ИИБ ҳузуридаги Тергов бўлинмаси томонидан ҳайдовчи П.С.га нисбатан Жиноят кодексининг 266-моддаси 3-қисми «а» банди (транспорт воситалари ҳаракати ёки улардан фойдаланиш хавфсизлиги қоидаларини бузиш одамлар ўлимига) ва 117-моддаси 3-қисми «а» банди (ўзини ўзи ҳимоя қилиш имкониятидан маҳрум бўлган шахсга ёрдам кўрсатмаслик оқибатида одам ўлиши) билан жиноят иши қўзғатилиб, ЖПКнинг 221-моддаси тартибида ушланди.\nҲозирда мазкур ҳолат юзасидан дастлабки тергов ҳаракатлари олиб борилмоқда.\nСурхондарёда ЙТҲдан сўнг пиёдалар йўлакчаси ташкил этилади ҳамда тезликни чекловчи белгилар ўрнатилади 13 сентябрь 2021, 09:50\nАнгрендаги йирик аварияда 7 киши ҳалок бўлди ва 14 киши жароҳатланди (янгиланди) 24 май 2021, 16:39


17 январь, 2019, 09:00\nТеглар:Флойд Мейвезер | Ювентус\nМашҳур боксчи туринлик футболчиларни табриклади.\nХабарингиз бор кеча Саудия Арабистонининг Жидда шаҳрида “Ювентус” ва “Милан” жамоалари ўртасида Италия Суперкубоги баҳси бўлиб ўтди. Учрашувда туринликлар 1:0 ҳисобида ғалаба қозонишди. Ягона голга 61-дақиқада Криштиану Роналду муаллифлик қилди.\nЭътиборлиси, ўйин якунлангач дунёга машҳур боксчи Флойд Мейвезер туринликлар кийиниш хонасига кирди ва футболчиларни ғалаба билан табриклади. У жамоанинг етакчи футболчилари билан суратга тушди, шунингдек бош совринни қўлида ушлаб кўрди.


Эҳ, бугун яна бомдодга мен туролмадим\nАзон айтса Муаззинлар ухламасдан,\nБизни ўйлаб ўзларини ўйламасдан.\nМен бўлсачи, ётавердим уялмасдан,\nЭҳ, бугун яна бомдодга мен туролмадим.\nҚуёш чиқди, борлиқ нурафшон,\nЕру-само нурларга тўлсин.\nБугун жума, қадрли инсон,\nАйёмингиз муборак бўлсин.\nҲаёт шундай яралган!\nЎз бахтини ахтариб.\nДаво истар дарди бор.\nЭрта тонгдан эзгу тилак\nБу кун тиладим бахту-саодат,\nАллоҳ ато этсин тинчлик ва омад.\nЯна кунингизга файз ато этсин,\nБу кун барчангизга хайрли бўлсин!\nИсмат Кучиев ижодидан шеърлар\nБаъзан уйқу қочар хаёлим оғир,\nНедан безовтаман билмайман ўзим.\nВа бирдан руҳимга нур югуради,\nОсмон сарҳадига тушаркан кўзим.\nЁ Аллоҳ Сен борсан, безовта қалбга,\nСенинг ёдинг билан топаман нажот.\nВа, умид қушлари тўрт томонимда,\nГўё мени чорлаб қоқади, қанот.\nСенинг ёдинг бунча хушбўй эй Раббим,\nХушбахт кунлар завқин солар дилимга.\nШунданми энг ғамгин лаҳзаларимда\nФақат Сенинг исминг келар тилимга.\nШукр, кўзларимда ёришмоқда тонг,\nШафақлар пойлайди дардчил жисмимни.\nБу мунаввар тонгда яна энтикиб-\nГулдай ҳидлаяпман хушбўй исмингни...\nИнсониятнинг барча жабҳадаги тараққиётида беқиёс аҳамият касб этган ва аждодлар илмий мероси авлодлар қўлига етиб боришида асосий восита бўиб хизмат қилган омил – бу қоғоз албатта. Аллоҳнинг набийси Идрис аклайҳиссалом инсоният тарихида илк бор қўлига ёзув қуролини олиб ёза бошлаганларидан буён шу кунимизга қадар бу икки неъмат – қалам ва қоғоз воситасида инсоният учун мисли кўрилмаган улкан маънавий хазина юзага келди.\nАввало интернетдан фойдаланмоқчи бўлган инсон ниятини тўғри ва холис қилмоғи лозим. Албатта, мусулмон инсон хар бир ишда одоб бўлгани каби, интернетдан фойдаланишда ҳам яхшиликни, шариатда рухсат берган ишларга муносиб тарзда, иш қилиши ва ният қилиши лозимдир. Ана шундай иш қилсагина манфаат топади ва кўзлаган мақсадига ҳам эришади.


— Ўзбекистонга бундан ўн уч йил аввал келган эдим. Бу гал Тошкентни таниёлмай қолдим. Шаҳар жуда ўзгариб кетибди, янгидан-янги маҳобатли бинолар ва муҳташам саройлар, гўзал хиёбону майдонлар, равон йўллар бунёд этилибди. ўоят замонавий, айни пайтда миллий шаҳар.\nСафарим давомида қадимий Хива шаҳрини зиёрат қилиш бахтига муяссар бўлдим. Хива осмон остидаги очиқ музей эканига яна бир бор иқрор бўлдим. Ичанқалъани кўриб, осмонўпар миноралар орасида ўзимни гўё эртаклардаги мўъжизалар оламига тушиб қолгандай ҳис этдим. Бир-бирига туташиб кетган гўзал обидалар киши хаёлини узоқ ўтмишга етаклайди. Орадан неча асрлар ўтса-да, ўзининг асл қиёфасини йўқотмаган меъморий ёдгорликлар бетакрорлиги билан бу ерга келаётган ҳар қандай сайёҳни мафтун этиши, шубҳасиз.\nМамлакатингизда сайёҳлик, айниқса, меҳмонхона бизнеси халқаро даражада тараққий топган. Нафақат Тошкентда, балки чекка ҳудудларда ҳам замонавий меҳмонхоналар бунёд этилиб, сайёҳларга сифатли хизмат турларини таклиф этаётгани эътиборга молик.\nВикрам ДИКШИТ (Ҳиндистон):\n— Аждодларингизнинг Ҳиндистонда қолдирган улкан ва бебаҳо мероси ўзбек ва ҳинд халқларининг тарихий муштараклигидан далолат беради. Тожмаҳал, Ҳумоюн Мирзо мақбараси каби тарихий обидалар халқларимиз учун бирдек қадрли ва азиз.\nЎзбекистон шаҳарлари ичида Самарқандга меҳрим жуда баланд. Узоқ тарихга эга, инсониятнинг йирик маданий бешикларидан бири сифатида ўзида бой тарих ва тамаддунни мужассам этган, миллатингиз довруғи бутун дунёга таралишида муҳим ўрин тутган ушбу шаҳарга минг йиллардан бери инсоният ҳайрат ва қизиқиш билан боқади, сайёҳлар унга талпинади.\nЎзбек мумтоз қўшиқларини яхши кўраман. Миллий куйларингиз ёзилган дисклар ва танбур харид қилдим.\nКьюнг-Сун МУН (Жанубий Корея):\n— Тошкент том маънода гуллар шаҳри экан. Боғ ва хиёбонларга, кўчалару тураржойлар атрофига экилган турфа гуллар кишини мафтун этади.\nТинчлик ва осойишталик ҳукм сураётган заминга сайёҳлар ҳам кўп келади. Мен юртингизда ана шу осойишталикка, фаровонликка гувоҳ бўляпман. ўоят ширинсухан ва меҳмондўст халқингиз ҳар қандай кишида меҳр уйғотади. Ўзбек халқига хос ажойиб урф-одатлар ва бетакрор миллий анъаналарда юксак маънавият мужассам.\nАёллар гўзалликка интилади. Гўзал, нақшинкор ва ёрқин рангли ўзбек миллий матолари аёлларга ўзгача кўрк бағишлайди. Мен ҳам атлас ва адрас сотиб олдим.\n— Ўзбекистонга оилам билан келдим. Ёзги таътилни шу ерда ўтказаётганимиздан хурсандмиз. Айниқса, фарзандларимнинг қувончи чексиз. Бу ерда болаларнинг мароқли дам олиши учун яратилган шароитлар бизга жуда манзур бўлди. Тошкентдаги “Аква боғи”да яйраб дам олдик.\nЎзбекистонда оила мустаҳкамлиги, ёшлар тарбиясига катта эътибор қаратилишидан яхши хабарим бор. Афсуски, ўарбда ота-оналар шахсий иш фаолияти билан керагидан ортиқча овора бўлиб ва даромад кетидан қувиб, бундай эзгу ишларга “вақт тополмай” қўйишган. Бу кўплаб нохуш ҳолатларга сабаб бўлаётир. Ўзбекистон ёшлари жуда ақлли, билимли ва маданиятли экан. Кимдан нима сўрасак, бизга кўпчилиги инглиз тилида жавоб қайтаряпти, баъзилари испанчада ҳам бийрон сўзлаяпти. Шундай ёшлари бор мамлакатнинг келажаги, албатта, буюк бўлади.\n— Ўзбекистонга тез-тез келиб тураман. Чунки бу ажиб диёрнинг асрлар мобайнида сайқалланган бетакрор анъаналари ва қадриятлари мени мафтун этган.\nТошкентда жамоат транспорти яхши йўлга қўйилган экан. Менга Тошкент метрополитенининг озодалиги, йўловчилар учун қулайлиги ва кўркамлиги жуда ёқади. Кўп давлатларда бўлганман, лекин ҳеч қаерда бундай ораста метрони кўрмаганман. Ёшларнинг кексаларга бўлган ҳурмат-эҳтироми ҳавасимни тортади.\nМамлакатингизда сайёҳларнинг мазмунли ҳордиқ чиқариши учун барча шарт-шароит яратилган. Кўркам ва замонавий меҳмонхоналар, юқори сифатли хизмат кўрсатувчи ресторан ҳамда қаҳвахоналар, музей ва галереялар, дам олиш масканлари — бири-биридан гўзал, замонавий. Шу боис гўзал юртингизга яна келгим келаверади. Ўзбекистон дунёнинг тараққий этган давлатлари қаторидан жой олишига ишонаман. Мамлакатингизнинг сўнгги йиллардаги барқарор тараққиёти ана шундан далолат бериб турибди.\nИрода УМАРОВА ёзиб олди.\nМазкур рукндаги бошқа мақолалар: « Бедаво хасталикка илғор ташхис\t«Ўзбекистон аграр соҳада улкан имкониятларга эга» »


Японияда уйлар бепул берилади, ҳатто хорижликларга ҳам...\nЎтган йил сўнгида Япония ҳукумати янги дастур ҳақида эълон қилди. У кўплаб японларни турар-жой билан таъминлаши мумкин. Бутун мамлакат бўйлаб уйлар деярли текинга тарқатилади, айримлари эса ҳақиқатан ҳам бепул. Айтганча, ҳатто хорижликлар ҳам ана шундай кўчмас мулк эгаларига айланишлари мумкин. Дастурда жами 8 миллионта уй иштирок этади.\nГап шундаки, бутун Япония бўйлаб кўп миқдордаги бўш турган уйлар мавжуд. Уларнинг ҳатто ўзига хос номи ҳам бор – акийя. Улар кўп йиллар давомида бўшлигича қолмоқда ва яроқсиз кўринишга келяпти.\nЯпонлар ўз турар-жойлари борасида ирим-сиримларга қаттиқ ишонадилар: агар уйда кимдир вафот этган, айниқса ўлдирилган бўлса, ўша уйни харид қилишмайди. Бу ёмон белги ҳисобланади. Бунга ишонч шу қадар кучлики, мамлакатда ҳатто “ёқимсиз” кўчмас мулк тўпланган махсус сайт ҳам бор.\nЯпонияда туғилиш борасида ҳам бари “жойида” эмас: кўпчилик японлар ёлғиз умр кечиришади, кунларини ишда ўтказишади, оила қурганлари ҳам одатда биттагина фарзандда тўхташади. Кунчиқар мамлакат аҳолиси сайёрадаги энг қари аҳоли саналади. 65 ёшдан ошган кишилар бу ерда 27 фоиздан ортиқ.\nАйнан шу сабабли кўчмас мулкнинг аксарияти бўшлигича қолмоқда. Бўш турган уйлар эса қўшимча муаммоларни келтириб чиқаради: қулаб тушиши мумкин, улар доимий равишда тунаб кетилади, кемирувчилар пайдо бўлади. Аста-секин қулаб тушиш ҳолатига келадиган акийя билан қўшни бўлиб яшашни ҳеч ким истамайди, шунинг учун ҳам ернинг нархи тушади, давлат эса камроқ солиқ олади.\nОхир-оқибат ҳукумат ташландиқ уйларни «жонлантиришга» қарор қилди. Шунинг учун ҳам аҳолиси кўп бўлган шаҳарлардаги одамлар шаҳар чеккасига кўчиб ўтишларига умид бор. Анчадан бери ташландиқ бўлиб келган уйлар учун эса ҳатто қўшимча мукофот ҳам ваъда қилинмоқда.\nАкийяни нафақат японлар, балки бошқа исталган мамлакат аҳолиси ҳам харид қилиши мумкин. Бироқ шуни ёдда тутиш лозимки, Японияда турар-жойга эгалик хорижликлар учун фуқароликни таъминламайди. Фуқароликни, ҳатто вақтинча ҳам фақат муайян шартлар асосида олиш мумкин: Японияда ишлаш ёки ўқиш, турмушга чиқиш ёки уйланиш.\nСуратларни кўриш натижасида ёқиб қолган уйни ҳам кўр-кўрона харид қилиш керак эмас. Мутахассислар уйни кўздан кечиришлари ва баҳолаб беришлари лозим.\nАйрим ҳолларда бино водопровод ва термитлар сабаб яроқсиз бўлиши мумкин. У ерда яшаб бўлмайди, солиқлардан эса қочиб қутулолмайсиз. Агар акийяда жиддий муаммолар бўлмаса ҳам таъмирлаш учун пул сарфлашга тўғри келади. Бироқ ҳар бир ҳолат ўзига хос, шундай уйлар борки, уларга ҳукумат субсидиялар тақдим этади.\nЯпониядаги ҳар бир префектуранинг акийяга бағишланган ўз сайтлари бор. Шу боис арзон кўчмас мулкни харид қилиш учун шаҳар маъмуриятига мурожаат этган маъқул. Айнан ўша ерда барча бўш турган уйлар, уларнинг ҳолати ва нархи ҳақида аниқ маълумот берилади.


19 нафар ўқувчи олий ўқув юртлари талабалари | "Фарғона ҳақиқати"-"Ферганская правда"\n19 нафар ўқувчи олий ўқув юртлари талабалари Таълим\nБундай юқори кўрсаткичга Бағдод туманидаги 3-ихтисослаштирилган мактаб-интернати ўқувчилари эришдилар.\nЎқувчилардан икки нафари Тошкент халқаро дипломатия университети, бир нафари ҳуқуқшунослик университети, уч нафари тиббиёт институти, икки нафари Тошкент техника университети, қолганлари Фарғона давлат университети, Қўқон давлат педагогика институти, Фарғона политехника олийгоҳларига талабаликка қабул қилинди.\nАйни кунларда таълим даргоҳида 420 нафар ўқувчи таҳсил олмоқда. Ўқувчиларга 31 нафар олий маълумотли ўқитувчилар ўз фанларидан чуқурлаштирилган дарс ўтишяпти. Устозлар берган таълим-тарбия боис ўқувчилар ҳар йили олий ўқув юртига киришда вилоятда энг юқори рейтингга эга бўлмоқда. Педагоглардан 11 нафари олий тоифали. Нафисахон Йигиталиева, Оқилахон Нажмиддинова, Саломатхон Усмонова, Муқаддасхон Эшонхонова, Раънохон Намозовалар “Халқ таълими аълочиси”. Кимё фани ўқитувчиси Мукаррамхон Аҳмадалиева “Шуҳрат” медали соҳибаси. Муқаддасхон Эшонхонова “Йил ўқитувчиси-2019” кўрик-танловининг вилоят босқичи ғолиби. 2019 йилда мактабнинг математика фани ўқитувчиси Ҳасанжон Исмоилов вилоятда энг кўп ўқувчилари республикамизнинг турли олий ўқув юртларига ўқишга кирган ўқитувчи дея эътироф этилди.\nБилим маскани ўқувчилари ҳар йили ўтказиладиган фан олимпиадалари беллашувлари ва спорт мусобақаларида ҳам ибрат бўлишмоқда. Билимлар беллашувининг туман босқичида 14 ўқувчи 1-ўрин, вилоят босқичида эса икки нафар ўқувчи 1-, 2-ўринни эгаллашди. Биология фанидан А. Солиевга вилоят босқичида ғолиблик, республика босқичида эса 2-ўрин насиб этди. Бу ўқувчи иқтидорли ўқувчиларнинг инновацион олимпиадасининг республика босқичида биология фанидан фахрли иккинчи ўринни қўлга киритиб, Халқ таълими вазирлигининг 2-даражали дипломи ва қимматбаҳо совғаси билан тақдирланди.\n– Вилоят ҳокимининг 2019 йил 19 августдаги қарорига асосан янги ўқув йилини Бағдод маиший хизмат ва сервис касб-ҳунар коллежи биносида бошладик, – дейди мактаб директори Шаҳринисо Ботирова. – Бу ерда барча шароитлар яратилган, синф хоналари кенг, ёруғ, компьютер ва мебеллар билан жиҳозланган. Спорт зали ва ўйингоҳлари спорт инвентарлари билан тўлиқ таъминланган. Бунинг учун барча педагогик жамоамиз номидан вилоят ҳокимига ўз миннатдорчилигимизни билдирамиз.\n« Хотин-қизлар ҳимоясинин...\nҚўқонга “Жаҳон... »


Шахмат. Магнус Карлсенни мағлубиятга учратган Шамсиддин Воҳидов тақдирланди / Olamsport.com\nШахмат. Магнус Карлсенни мағлубиятга учратган Шамсиддин Воҳидов тақдирланди\n2018 йил 25-31 декабрь кунлари Россиянинг Санкт-Петербург шаҳрида шахмат бўйича эркаклар ва аёллар ўртасида рапид ҳамда блиц йўналиши бўйича жаҳон чемпионати бўлиб ўтди.\nЧемпионат Халқаро Шахмат федерациясининг расмий мусобақаси бўлиб, мукофот жамғармаси жами 1 000 000 АҚШ доллари миқдорида белгиланган.\nМазкур нуфузли чемпионатда ўзбекистонлик халқаро гроссмейстер Нодирбек Абдусатторов, халқаро тоифадаги спорт усталари Шамсиддин Воҳидов ҳамда Нодирбек Ёқуббоев, шунингдек, аёллар ўртасидаги баҳсларда Гулруҳбегим Тоҳиржонова иштирок этди.\nРапид йўналишлари бўйича мусобақанинг 2 турида сенсация қайд этилди. Ушбу турда Шамсиддин Воҳидов амалдаги жаҳон чемпиони норвегиялик халқаро гроссмейстер Магнус Карлсен билан ўзаро дона сурди. Партиянинг 22 юришида хатога йўл қўйган жаҳоннинг мутлақ чемпиони 36 юришда 14 ёшгача ўсмирлар ўртасида жаҳон чемпионига таслим бўлишга мажбур бўлди. Шамсиддин мазкур ўйинда ажойиб техникани ишга солиб, рақибининг хатосидан унумли фойдаланган ҳолда рақибига ҳеч қандай имконият қолдирмади.\nШ.Воҳидов 15 тур натижаларига кўра, 5 нафар халқаро гроссмейстерни мағлубиятга учратди, 5 нафар халқаро гроссмейстер билан дуранг ва 1 нафар халқаро тоифадаги спорт устаси устидан ғалаб қозонди. 15 турдан 8,5 очко жамғариб, 206 нафар спортчилар орасида 58 ўринни қайд этди ҳамда ўз рейтингига 123 балл қўшди.\nЧемпионатда иштирок этган Нодирбек Абдусатторов 5 нафар халқаро гроссмейстер устидан ғалаба, 5 нафар халқаро гроссмейстер билан дуранг қайд этиб, жами 15 турдан 8 очко жамғариб, 88 ўринни эгаллади. Нодирбек Ёқуббоев халқаро гроссмейстерларга қарши 7 та дуранг, 4 ғалабага эришиб, 7,5 очкони қўлга киритди.\n5 январь куни шахмат бўйича Республика ихтисослаштирилган болалар-ўсмирлар спорт мактабида жаҳон чемпионатида муваффақиятли иштирок этиб, Магнус Карлсенни мағлубиятга учратган Шамсиддин Воҳидов Ўзбекистон Шахмат федерацияси президенти томонидан MacBook Pro русумли энг замонавий компьютер билан тақдирланди. Федерация президенти совғасини биринчи вице-президент Ҳусан Турдиалиев топширди.\nЖиззахда фахрийлар ўртасида шахмат мусобақаси ўтказилди 0\nЁш шахматчиларимизни тантанали кутиб олиш маросимидан ФОТОРЕПОРТАЖ 0\n06 янв 16:19:11\nAtiga shumi men moshina bervordimikin deb o'ylabman


«Бой ила хизматчи» – Ҳамзага нисбат бериладиган драма. Оригинали сақланмаган. Комил Яшин уни мафкурага мослаб қайта ëзган. Суфлёр варианти сақланган. Ўша вариантга асосланилса, бу асар трагикомедия жанрида ëзилган.\nБой Жамила деган қизни ўзига ўйнаш қилиб олади. Уйлана олмайди, чунки никоҳида 4 та хотин бор. У ўз ўйнашини Ғофир исмли сўтак бир хизматчига эрга бериб қўяди.\nХизматчининг бўйнига 1700 чор Россияси рубли (170 дона ўн граммлик олтин танга) қарз илиб қўяди.\nХизматчи куни бўйи далада ишлайди. «Хотин» эса бой билан ишрат қилади. Хизматчи ўзини уйлантирган бойдан қарздор эканлигини билгани учун ҳам «хотини» Жамиланинг бой билан айш қилишига кўз юмади. Бошқа ҳизматкорлар билан суҳбатда у бойни мақтаб гапириб юради.\nБу томошани кўрганлар Ғофирнинг сўтаклиги Жамиланинг жалаблиги ва Солиҳбойнинг аферист ва секстеррорист эканлигидан завқ билан кулишган. Бу энди театр. Ҳаëтда ҳам шундай нарсани гувоҳи бўлдим. Бир катта вилоят идорасининг раҳбари ўзига ўйнаш бўлган котибасини ўз идорасида ишлайдиган ишчига олиб беради.\nТўйини қилиб беради. Шундан кейин ишчи фақат тунги сменада ишлайдиган бўлди. Айтишларича, бу ишчи хотинининг ўйнаш эканидан рози. Ҳатто мақтаниб ҳам қўяркан «хўжайин бизнинг оилага жуда яқин», деб. Синиқлик ва умуртқасизлик миллатнинг асосий сифатига айланмадими? Ўзининг хотинини зўрлаган кимсани мақташ учун ким бўлиш керак? Албатта, лапашанг бўлиш керак.\nМана, сиз циркда томоша кўряпсиз. Фокусчи ўз шляпасидан товуқ, қуëн ва бир гала каптарларни чиқармоқчи.\nҲар холда афишада шундай ваъда қилинган. Аммо фокусчи ҳарчанд уринмасин, шляпадан ҳеч вақо чиқмади. «Фокус чиқмади» дейишади бу ҳолатни. Томошабинлар ҳуштаги остида фокусчи аренани шармандаларча тарк этади. Цирк директори уни ишдан ҳайдаб юборса ҳам ажаб эмас. Муддао:\nМана, 2 йилдан ошдики, Ўзбекистон аталган цирк аренасида Мирзиëев деган фокусчи цирк кўрсатмоқчи бўлиб тиришиб ëтибди.\nАммо у кишининг бирорта фокуси амалга ошмади. Товуқлари ўлди, лимонлари қуриди, эчкиларни сўйиб, қўй гўшти деб сотворишди. Қалампирларни ахлатга ташлаворишди. Пропискаям қимирламай турибди. Газ йўқ, свет йўқ. Заъфарон ва наъматак тутмади. Фокус чиқмади деб ҳуштак чалганларни цирк маъмурияти ушлаб, йўлбарслар турадиган қафасга қамаб ташлаяпти. Қолганлар қўрқиб «қанақа зўр фокус мокус», дея ëлғондан чапак чалишмоқда.\nМана, қўшни Қозоғистон раҳбари Нурсултон Назарбоев абадий президент бўлиб курсига ëпишиб қолиш тенденциясига нуқта қўйди. Ўзи ишдан кетди. Бу яхши ўрнак.\nБиз Ўзбекистон президентига ëлғондан чапак чалишни тўхтатмасак, ҳолимизга циркдаги маймунлар йиғлайди. Икки йилдан кейин президент сайлови бўлади Ўзбекистонда.\nБошқасини сайлаш ҳақида ҳозирдан ўйлайлик. Бой бўлайлик, хизматкор эмас.\ndata-title="РТ дан ваъз: «Бой ила хизматчи» талқини" data-description="<!-- wp:paragraph --> <p>«Бой ила хизматчи» - Ҳамзага нисбат бериладиган драма. Оригинали сақланмаган. Комил Яшин уни мафкурага мослаб қайта ëзган. ..." data-image="https://eltuz.com/wp-content/uploads/2019/03/rasm42434.jpg" data-url="https://eltuz.com/sas/209592/" data-services="facebook,odnoklassniki,twitter,telegram" data-counter="ig">\nАзиз ва қадрдон, севгили ва севимли, бир-биридан ардоқли томошабинларим. Сиз билан ноябрь ойида иккинчи марта ҳамсуҳбат бўлиш бахтига ноил ...\nТошкент вилоятининг Ўртачирчиқ туманида яшовчи 31 яшар Мирсаид Ҳайдаров ижтимоий тармоқ орқали ахборот технологиялари ва коммуникацияларини ривожлантириш вазири Шуҳрат ...\n22 октябрь куни Тошкент шаҳри Мирзо Улуғбек тумани фуқаролик ишлари судида шоир Йўлчи Рўзиевнинг даъво аризасига биноан бўлиб ўтган ...